text:
18 Ağustos 2015 Salı
Türkmenistanyň Prezidenti BMG-niň Baş Sekretarynyň Orunbasaryny Kabul Etdi
Türkmenistanyň Prezidenti Gurbanguly Berdimuhamedow ýurdumyza resmi sapar bilen gelen Birleşen Milletler Guramasynyň Baş sekretarynyň orunbasary, BMG-niň Ilat gaznasynyň (UNFPA) Ýerine ýetiriji direktory jenap Babatunde Osotimehini kabul etdi.
Belent mertebeli myhman wagt tapyp kabul edendigi üçin hoşallyk bildirip, milli Liderimize BMG-niň Baş sekretary Pan Gi Munuň mähirli salamyny hem-de iň gowy arzuwlaryny ýetirdi. Jenap Babatunde Osotimehin Türkmenistana gelip görmäge örän şatdygyny aýdyp, tutuş Birleşen Milletler Guramasy ýaly, UNFPA-nyň hem ýurdumyzy dürli ulgamlarda sebit we halkara hyzmatdaşlyk meselelerinde möhüm orun eýeleýän ygtybarly hem-de jogapkär hyzmatdaş hasaplaýandygyny belledi. Şunuň bilen baglylykda, BMG-niň Baş sekretarynyň orunbasary, UNFPA-nyň Ýerine ýetiriji direktory hormatly Prezidentimiziň ýolbaşçylygynda Türkmenistanda amala aşyrylýan toplumlaýyn durmuş-ykdysady we demokratiki özgertmelere ýokary baha berdi. Şol özgertmeler bolsa döwleti hem-de jemgyýeti hemmetaraplaýyn ösdürmäge, adamlaryň hukuklaryny we azatlyklaryny üpjün etmäge, türkmenistanlylaryň abadan durmuşy üçin ähli şertleri döretmäge gönükdirilendir.
Milli Liderimiz belent mertebeli myhmany mübärekläp hem-de ýurdumyzyň BMG bilen strategiki hyzmatdaşlyk ugruna ygrarlydygyny tassyklap, Bitarap Türkmenistanyň parahatçylyk söýüjilik, hoşniýetli goňşuçylyk we açyklyk ýörelgelerine esaslanan syýasaty durmuşa geçirmek arkaly ählumumy durnukly ösüşiň bähbidine ýola goýlan netijeli gatnaşyklary ösdürmek ugrunda çykyş edýändigini nygtady. Hormatly Prezidentimiz Gurbanguly Berdimuhamedow BMG-niň Baş sekretaryna mähirli salam aýdyp, Türkmenistan bilen Birleşen Milletler Guramasynyň arasyndaky gatnaşyklaryň oňyn häsiýete eýedigini kanagatlanmak bilen belledi.
BMG-niň ýöritleleşdirilen esasy düzümleri, şol sanda UNFPA bilen netijeli hyzmatdaşlyk, şeýle hem üstünlikli durmuşa geçirilen we häzirki wagtda amala aşyrylýan bilelikdäki taslamalar hem-de maksatnamalar munuň aýdyň subutnamasydyr. Milli Liderimiz Türkmenistanyň döwlet ösüşiniň strategiýasynyň ileri tutulýan meseleleri barada aýdyp, ýurdumyzda ýaşlar syýasatyna, beden we ruhy taýdan ösen ýaş nesli terbiýelemäge, sagdyn durmuş ýörelgelerini giňden wagyz etmäge, maşgala meselelerine aýratyn üns berilýändigini nygtady.
Duşuşygyň barşynda Türkmenistan bilen UNFPA-nyň arasyndaky hyzmatdaşlygyň geljegi barada gyzyklanma bildirilip pikir alşyldy. Soňky ýyllarda bu hyzmatdaşlyk täze ösüşe eýe boldy hem-de anyk wezipeleri çözmäge gönükdirildi. Şunuň bilen baglylykda, ýurdumyzyň ilat we ösüş boýunça halkara maslahatynyň hereket etmegiň maksatnamasyny durmuşa geçirmekde, şol sanda gender deňligi babatda gazanan üstünlikleri bellenildi. Türkmenistan dünýäniň syýasy, ykdysady we hukuk giňişligine işjeň goşulyşmak bilen, hukugy goramak ulgamynda maksadalaýyk işleri geçirýär, milli kanunçylygy kämilleşdirýär hem-de köp ugurlar boýunça halkara hyzmatdaşlygyny çuňlaşdyrýar. Gender deňligini üpjün etmek bolsa şol hyzmatdaşlygyň ileri tutulýan ugurlarynyň biri bolup durýar.
Şu ýylyň ýanwar aýynda döwlet Baştutanymyzyň Karary bilen 2015-2020-nji ýyllar üçin degişli Milli meýilnama tassyklanyldy. Bu meýilnama UNFPA-nyň maslahat beriş goldawynda işlenip taýýarlanyldy. Şu ýylyň aprel aýynda ýurdumyzyň BMG-niň gender deňligi hem-de zenanlaryň hukuklaryny we mümkinçiliklerini giňeltmek meseleleri boýunça düzüminiň Ýerine ýetiriji Geňeşine saýlanylmagy Türkmenistanyň halkara abraýynyň barha belende galýandygyna şaýatlyk edýär. Ýurdumyz bu ulgamda BMG bilen hyzmatdaşlyga jogapkärli çemeleşýändigini görkezýär.
Türkmen döwleti BMG-niň doly hukukly agzasy bolmak bilen we esasy halkara konwensiýalaryna, şol sanda zenanlar babatda kemsidilmeleriň ähli görnüşlerini aradan aýyrmak hakyndaky Konwensiýa hem-de zenanlaryň ýagdaýy hakyndaky Bütindünýä konwensiýasyna goşulyp, bu möhüm resminamalaryň düzgünlerini durmuşa geçirmek boýunça anyk ädimleri ädýär we öz üstüne alan borçnamalaryna yzygiderli eýerýär. Şunuň bilen baglylykda, hormatly Prezidentimiz Gurbanguly Berdimuhamedow zenanlara sarpa goýmagyň türkmen halkynyň gadymdan gelýän däpleriniň biridigini nygtady. Häzirki döwürde zenanlar türkmen jemgyýetinde mynasyp orun eýeleýärler, olara hemmetaraplaýyn goldaw berilýär, olaryň intelektual, durmuş we döredijilik kuwwatynyň ösmegi, zenanlaryň seçip alan hünärine eýe bolmagy üçin amatly şertler döredildi. Türkmenistanda zenanlar dürli ulgamlarda üstünlikli zähmet çekýärler, ýolbaşçy wezipelerde işleýärler.
Döwlet Baştutanymyz ýurdumyzda zenanlaryň hukuklaryny, enäni we çagany goramak babatda netijeli çäreler görülýändigini belledi. Aşgabatda we welaýatlarda “Ene mähri” merkezleri, anyklaýyş--maslahat beriş merkezleri açyldy. Şu ýylyň iýul aýynda türkmen paýtagtynda döwrebap lukmançylyk tehnikalary bilen üpjün edilen Enäniň we çaganyň saglygyny goraýyş ylmy-kliniki merkez ulanmaga berildi, bu ugurdaky işler dowam etdirilýär.
Türkmenistan bu ulgamda daşary ýurtly hyzmatdaşlar bilen gatnaşyklary işjeň ösdürip, goňşy Owganystana hem ynsanperwerlik kömegini berýär. Hususan-da, ýurdumyz serhetýaka etraplarda durmuş we saglygy goraýyş maksatly desgalary gurýar. Bu babatda golaýda Owganystanyň Hyrat welaýatynyň Turgundy şäherçesinde çaga dogrulýan öýüň düýbüniň tutulmagyny aýdyň mysal hökmünde görkezmek bolar.
Hormatly Prezidentimiz Gurbanguly Berdimuhamedow Türkmenistan bilen UNFPA-nyň arasyndaky hyzmatdaşlyk baradaky gürrüňi dowam edip, BMG-niň Ilat gaznasynyň wekilhanasyna ýurdumyzda amala aşyrýan işleri üçin minnetdarlyk bildirdi.
Belent mertebeli myhman UNFPA-nyň Türkmenistanyň durmuş syýasatyny hem-de halkara hyzmatdaşlygyny ösdürmek boýunça netijeli ädimlerini goldaýandygyny aýdyp, ýurdumyzyň gender deňligini we zenanlaryň hukuklarynyň kepilligini üpjün etmek, saglygy goramak, bilim, ýaşlary goldamak, jemgyýetde, ilkinji nobatda bolsa, ýaşlaryň arasynda sagdyn durmuş ýörelgelerini berkarar etmek ulgamlarynda uly üstünliklere eýe bolýandygyny aýratyn belledi. BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory UNFPA-nyň Owganystanyň durmuş-ykdysady taýdan dikeldilmeginiň wezipelerini çözmek maksady bilen Türkmenistanyň bu goňşy ýurda ynsanperwerlik kömegini bermek babatda amala aşyrýan taslamalaryna gatnaşmaga taýýardygyny aýtdy.
Jenap Babatunde Osotimehin Aşgabatda bolmagynyň özünde galdyran täsirleri barada gürrüň berip, täze açylan Enäniň we çaganyň saglygyny goraýyş ylmy-kliniki merkezine baryp görmek mümkinçiliginiň döredilendigini nygtady. Bu merkeziň enjamlaşdyrylyşy we onda hödürlenýän lukmançylyk hyzmatlarynyň derejesi ýokary halkara görkezijilerine laýyk gelýär. Belent mertebeli myhman ak mermerli türkmen paýtagtynyň gözel keşbine haýran galýandygyny aýdyp, Atçylyk toplumyna baryp görmegiň ýatdan çykmajak täsir galdyrandygyny belledi. Şol ýerde myhman bütin dünýäde meşhur bolan ahalteke bedewleriniň deňsiz-taýsyz gözelligine we syrdamlylygyna syn etmäge mümkinçilik aldy.
Söhbetdeşligiň barşynda geljek ýyl geçiriljek halkara maslahaty barada hem özara gyzyklanma bildirilip pikir alşyldy. Bu maslahat UNFPA bilen bilelikde guralar we ýaşlar meselesine bagyşlanar. Bellenilişi ýaly, bu forum dünýä bileleşigini ýurdumyzyň ýaşlar babatdaky syýasaty hem-de onuň bu möhüm ulgamda gazanan üstünlikleri bilen tanyşdyrmaga mümkinçilik berer.
Döwlet Baştutanymyz hem-de BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory Türkmenistanyň we UNFPA-nyň däp bolan köp ýyllyk hyzmatdaşlygy mundan beýläk hem işjeňleşdirmäge çalyşýandyklaryny tassyklap, täze bilelikdäki taslamalary hem-de maksatnamalary durmuşa geçirmek üçin uly kuwwatyň bardygyny nygtadylar. Şeýle hem Türkmenistanyň durmuşyň ähli ulgamlarynda giň möçberli özgertmeleri amala aşyrmakda toplan oňyn tejribesiniň sebitde we bütin dünýäde uly gyzyklanma döredýändigi hem-de onuň wajyp meseleleriň çözgüdini işläp taýýarlamakda iş ýüzünde ulanylyp bilinjekdigi bellenildi.
Milli Liderimiz şu ýyl Türkmenistanyň hemişelik Bitaraplyk derejesine eýe bolmagynyň 20 ýyllygynyň bellenip geçilýändigini aýdyp, BMG-niň Baş sekretaryny we belent mertebeli myhmany bu şanly sene mynasybetli dekabr aýynda Aşgabatda geçiriljek dabaraly çärelere gatnaşmaga çagyrdy. Pursatdan peýdalanyp, jenap Babatunde Osotimehin döwlet Baştutanymyzy we tutuş türkmen halkyny bu şanly waka bilen tüýs ýürekden gutlady. Bu sene Birleşen Milletler Guramasynyň döredilmeginiň 70 ýyllyk senesine gabat gelýär. Şunuň bilen baglylykda, BMG-niň ýurdumyzyň oňyn halkara başlangyçlaryny doly goldaýandygy nygtaldy. Şol başlangyçlaryň bolsa sebit we dünýä möçberinde parahatçylygy, howpsuzlygy hem-de durnukly ösüşi üpjün etmek işinde saldamly goşant bolup durýandygy nagtaldy.
Duşuşygyň ahyrynda BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory jenap Babatunde Osotimehin döwlet Baştutanymyza mähirli kabul edendigi hem-de hyzmatdaşlygyň ileri tutulýan meseleleri boýunça düýpli söhbetdeşligiň geçirilendigi üçin ýene bir ýola tüýs ýürekden hoşallyk bildirdi.
Hormatly Prezidentimiz Gurbanguly Berdimuhamedow we belent mertebeli myhman hoşlaşanlarynda, Türkmenistanyň we UNFPA-nyň arasyndaky netijeli hyzmatdaşlygyň mundan beýläk hem üstünlikli ösdüriljekdigine ynam bildirdiler. Şol hyzmatdaşlyk bolsa uzakmöhletleýin geljege gönükdirilendir hem-de ählumumy abadançylygyň we gülläp ösüşiň bähbitlerine laýyk gelýär.
***
BMG-niň Baş sekretarynyň orunbasary, BMG-niň Ilat gaznasynyň (UNFPA) Ýerine ýetiriji direktory jenap Babatunde Osotimehiniň ýurdumyza saparynyň maksatnamasynda ikitaraplaýyn duşuşyklaryň birnäçesi--Türkmenistanyň Daşary işler ministrliginde, ýurdumyzyň Mejlisinde we Hökümetinde, şeýle hem Türkmenistanyň Magtymguly adyndaky Ýaşlar guramasynda duşuşyklar göz öňünde tutuldy.
Kaydol: Kayıt Yorumları (Atom)


c: text/html

text:
Eýran içalyçylykda aýyplanyp 10 ýyl türme tussaglygyna höküm edilen Birleşen Ştatlaryň raýatynyň şahsyýetini mälim edip, onuň Prinston uniwersitetiniň 37 ýaşly barlagçysy Xiyue Wangdygyny aýtdy.
Eýranyň sud ulgamynyň “Mizanonline” atly resmi websaýtynyň 16-njy iýulda beren maglumatyna görä, Hytaýda doglan Wang Eýrandan gitjek mahaly, ýagny 2016-njy ýylyň 8-nji awgustynda tussag edildi.
Maglumatda Wangyň Birleşen Ştatlaryň we Britaniýanyň guramalary, şol sanda Prinston, ABŞ-nyň Döwlet departamenti, Garward uniwersiteti we Britaniýanyň instituty üçin “örän gizlin makalalary” ýygnamak baradaky “syzyp geçme proýektiniň” bir bölegidigi aýdylýar.
Birleşen Ştatlaryň Döwlet departamenti özüniň “Eýranda tussag edilen ABŞ raýaty Xiyue Wang bilen baglanyşykly maglumatlardan habarlydygyny” tassyklaýan beýanaty çap etdi.
“Biz Eýranda adalatsyz tussag edilen ähli ABŞ raýatlarynyň öz maşgalalarynyň ýanyna dolanyp bilmegi üçin, olaryň dessine azatlyga goýberilmegine çagyrýarys” diýlip, Birleşen Ştatlaryň Döwlet departamentiniň beýanatynda bellenilýär.

robotstxt: allowed

filter: keep


text:
Lebap welaýat häkimliginde 2016-njy ýylda ýurdumyzda iň oňat etrap diýen ady almak ugrunda Türkmenistanyň Kärdeşler arkalaşyklarynyň Milli merkezi tarapyndan guralan bäsleşikde ýeňiş gazanan Farap etrabyna mynasyp bolan sylagyny gowşurmak dabarasy boldy. Şu mynasybetli bu ýere welaýat we etrap häkimlikleriniň, jemgyýetçilik guramalaryň ýolbaşçylary hem-de wekilleri, hormatly ýaşulular, kärendeçiler, ýaşlar ýygnandylar.
Hormatly Prezidentimiz Gurbanguly Berdimuhamedowyň başlangyjy boýunça her ýyl welaýatlaryň etraplarynyň we etrap hukukly şäherleriň arasynda geçirilýän iň nusgalyk etrap diýen ady almak ugrundaky bäsleşigiň netijeleri hökümetiň mejlisiniň geçen ýylda halk hojalyk toplumynyň dürli pudaklarynyň alyp barýan işleriniň netijelerine bagyşlanylyp, 13-nji ýanwarda geçirilen giňişleýin mejlisinde beýan edildi. Döwlet Baştutanymyz mejlisiň barşynda durmuş-ykdysady we medeni taýdan ösüşiň ähli görkezijileri boýunça gazanan ýokary üstünlikleri üçin Lebap welaýatynyň Farap etrabyny ýeňiji diýip yglan etmek hem-de ony ABŞ-nyň 1 million dollary möçberinde pul sylagy bilen sylaglamak hakynda Buýruga gol çekdi.
Dabara gatnaşyjylar türkmen halkymyzyň hal-ýagdaýyny ýokarlandyrmak, döwletiň ykdysady kuwwatyny pugtalandyrmak baradaky yzygiderli aladasy, sebitlerde häzirki zaman durmuş-ykdysady düzüminiň kemala getirilmegine berýän ägirt uly ünsi üçin hormatly Prezidentimize tüýs ýürekden hoşallyk bildirdiler.
Çykyş edenleriň belleýşi ýaly, Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen Milli maksatnamasyny, “Türkmenistanyň ilatly ýerlerini arassa agyz suwy bilen üpjün etmegiň baş maksatnamasyny” hem-de döwlet ähmiýetli beýleki uly möçberli maksatnamalary durmuşa geçirmegiň çäklerinde oba ýaşaýjylarynyň durmuşyny düýpli özgerden iri maýa goýum taslamalary amala aşyryldy.
Muňa Lebap welaýatynyň Farap etraby hem subutnama bolup biler. Bu ýerde hem, biziň ýurdumyzyň ähli welaýatlarynda bolşy ýaly, senagat kärhanalary, durmuş ähmiýetli desgalar guruldy we gurulýar, ilatyň durmuş derejesini gowulandyrmak, ruhy-medeni derejesini ýokarlandyrmak, beden taýdan sagdyn ýaş nesilleri terbiýelemek boýunça uly işler alnyp barylýar. Bu ýerde hormatly Prezidentimiz Gurbanguly Berdimuhamedowyň gatnaşmagynda 2015-nji ýylda häzirki zaman agyzsuwy zawody ulanmaga berildi. Amyderýanyň üstünden geçýän möhüm ulag desgalary bolan awtomobil we demir ýol köprüleriniň gurluşygy tamamlaýjy tapgyrda alnyp barylýar.
Bäsleşigiň şertlerine laýyklykda, ýeňiji birnäçe ugurlar boýunça kesgitlenildi. Ýörite topar tarapyndan ýylyň dowamynda bugdaý we pagta ýygnap almak boýunça şertnamalaýyn borçnamalarynyň ýerine ýetirilişi, möhüm desgalaryň gurulmagy hem-de ulanmaga berilmegi bilen baglylykda sebitleýin taslamalaryň durmuşa geçirilişiniň hem-de ilatyň iş bilen üpjünçilik, daşky gurşawyň ekologiýasy, medeni dynç alyşyň, lukmançylyk hyzmatlarynyň edilişiniň meseleleriniň çözülişi, ilatyň bedenterbiýe we sport bilen meşgullanmaga goşulyşy ýaly görkezijiler göz öňünde tutuldy.
Dabarada çykyş edenler etrabyň ýaşaýjylaryny bäsleşigiň ýeňijisi diýen belent ada mynasyp bolmagy bilen gutladylar hem-de munuň öz yhlasly zähmeti bilen mähriban Watanymyzyň gülläp ösüşini has-da artdyrýan oba zähmetkeşleri üçin mynasyp nusga boljakdygyny bellediler.
Dabara gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda Berkarar döwletimiziň bagtyýarlyk döwründe ýurdumyzy durmş-ykdysady taýdan depginli ösdürmäge özleriniň goşan goşandyna beren ýokary bahasy, türkmenistanlylaryň ýaşamagy we zähmet çekmegi üçin mynasyp şertleri döretmek ugrundaky ýadawsyz aladalary üçin döwlet Baştutanymyza uly hoşallyk bildirilýär.
Farap etrabynyň dolandyryş merkezinde çäreler dowam etdi. Türkmen pälwanlarynyň bäsleşikleri, halk oýunlary, ýüpüň üstünden ýöräp geçýänleriň çykyşlary, welaýatyň folklor toparlarynyň çykyşlary onuň bezegine öwrüldi. Baýramçylyk konsertinde döredijilik toparlarynyň ýerine ýetirmeginde Watanymyzy hem-de häzirki bagtyýar zamanamyzyň beýik işlerini wasp edýän aýdym-sazlar ýaňlandy.


text:
TRT Hakynda
TRT
Türkiýede “jemgyýete niýetlenen ýaýlymçylyk” diýlende “ilkinji” we “ýeke-ták” bolmaklyk aýratynlyklaryna eýe bolan Türkiýe Radio Telewideniýe Guramasy TRT 1964-nji ýylyń 1-nji maýynda döredildi.
1927-nji ýylyń 5-nji maýynda ýaýlyma başlan radio hem, şol günden başlap TRT-ániń çágine degişli boldy. Düwmesine basan mahalymyz ýa-da gulagyny towlan halatymyzda bizi tapawutly dünýálere alyp gidýán radionyń ýanyna 60-njy ýyllaryń ahyrynda ýene-de bir dost goşuldy: Telewizor… Türkiýe telewizor bilen 1968-nji ýylyń 31-nci ýanwarynda ilkinji gezek TRT arkaly tanyşdy. 81 ýaşyndaky radio we 40 ýaşyndaky telewideniýe ýaýlymçylygy bilen TRT, hem Respublika taryhymyzyń ýady hem-de tejribesi, gazananlary, jogapkárçilik düşünjesi bilen ynam sütüni, jebisligimiziń we agzybirligimiziń tymsaly boldy.
Başlangyç ýyllarda elbet-de kynçylyklar, agyr günler başdan geçirildi. Ýaýlym başdan geçirmesi Mithatpaşadaky kiçijik studioda we diýseń agyr şertlerde başlapdy. Emma işgárleriniń áhli kynçylygyń hötdesinden gelme batyrgaýlygy, netijeli tagallasy diýseń gysga wagtda öz miwelerini berdi we TRT, Türk milletiniń ýüreginde öçmejek ýer eýeledi. Türkiýániń hem ýaýlymçylyk mekdebi, hem-de iń ynamdar ýaýlym guramasy hökmünde şu günlere gelip ýeten TRT, radio we telewideniýe ýaýlymçylygy taýdan iń başarjań prodýuserleri hem ösdürip ýetişdirdi. Bu sebápli biri birinden gowy we öwüşginli gepleşikler hem Türkiýániń telewideniýesinde taýarlandy.
TRT, radio we telewideniýe taýdan dińe bir “ýaýlym guramasy” bolmak bilen çáklenmedi, şol bir wagtda “düýpli tálim beriş guramasy” funksiýasyny hem ýerine ýetirdi…
Bu funksiýa, dińe bir ýaýlym hünármenlerini taýarlamak taýdan dál, habar we maglumat berýán dińeleýjilerine tálim bermeklikge niýetlenen ýaýlymlar taýdan-da ýüzöwrülmesiz áhmiýete eýedir.
İne şeýle manyly we ýüzöwrülmesiz missiýa eýe bolan TRT, bitarap, ynamly habar düşünjesi we “jemgyýete niýetlenen ýaýlymçylyk” ýörelgesinden egilşik etmedik ýokary aýratynlyga eýe gepleşikleri bilen, dünýániń belli ýaýlym guramalarynyń arasyndaky mynasyp ýerini aldy.
Bu üstünligi ýüze çykaran faktorlary esasy sözbaşylar hökmünde şu görnüşde sanap geçmek mümkin:
Jogapkärçilikli we ynamdar habarçylyk
ABŞ-WAşington, Belgiýa-Brýussel, Müsür-Kair, Germaniýa-Berlin, DKTR-Lefkoşa, Azerbaýjan-BAkuw, Türkmenistan-Aşgabat, Özbegistan-Daşkent we dünýäniń çar tarapyndaky habarçylar… Gysgaça aýdylanda; Amerikadan Ýewropa we Aziýa, Ýakyngündogardan Kawkaza çenli, köp sanly esasy merkezlerde açan wekilhanalary we ofisleri bilen TRT; hem Türkiýäniń hem-de dünýäniń gözi-gulagy…
-Merkez Ankara bilen birlikde Stambul, İzmir, Antaliýa, Çukurowa, Diýarbakyr, Erzurum we Trabzon sebit müdirlikle2rinde her biri öz ugry boýunça hünärmenleşen tejribeleri habarçylar, şol sanda Türkiýäniń çar tarapyndaky ýerli habarçylary bilen hyjuwly habar ulgamy…
-Dogry, obýektiw, ynamdar habarçylyk düşünjesi bilen, dińleýjileriniń we tomaşaçylarynyń ańynda “ynam” markasy…
Her bir ýaşa we medeniýete niýetlenen ýaýlymlar
Terbiýeleýji-medeni, sazly-şüweleńli, çagalara niýetlenen we sport bilen baglanşykly gepleşikler, pikir alyşmagyna pursat döredýän gepleşikler, dokumental filmler, dramalar, iń saýlama kino-filmlerden ybarat bolan ýokary hili ýaýlymlar…
Halkara ülńilere laýyk gelýän ýaýlym gińişligi bilen; terbiýeleýji äheńdäki, ýaş we jemgyýetçilik-ykdysady derejeleri taýdan tapawutlylyklary bolan gin tomaşaçy köpçüligine eýe bolmak we olaryń göwnünden turýan, goldawyny alýan ýaýlym guramasy bolmaklyk…
-4 sanysy ýurt, 2 sanysy halkara, 1 sanysy sebitleýin bolmak bilen 7 telewideniýe kanaly bilen dünýäniń çar tarapyndan tomşa edilme mümkinçiligine eýe bolmak…
Telewideniýe Kanallary:
Halkara sputnik we 2 sany ýer stansiýasy bilen, Ýewropanyń we Aziýanyń ýaýlymçylarynyń arasynda köpri funksiýasyny ýerine ýetirýän; ýurdyń we dünýäniń güntertibindäki habarlary, agza bolan milli we halkara ýaýlym guramalarydyr habar gulluklarynyń üsti bilen, wagt ýitirmezden, ginişleýin ýetirmek mümkinçiligine eýe ýokary potensial…
-TRT TÜRK kanalynda, Kawkaza we Orta Aziýa niýetlenen ýaýlymlar bilen doganlyk halklara gujak açmak, Türkiýäni we türk halkyny tanatmak, Türk dilli döwletler bilen dil we pikir birligini emele getirmek, arkalaşyk we jebislik duýgysyny güýçlendirmek, medeni we söwda gatnaşyklarynyń ösdürilmegine goşant goşmak…
Esasanda Ýewropada ýaşaýan Türklere niýetlenen ýaýlymary berýän we dünýäniń birnäçe künjegine tomaşa edilip bilinýän TRT-İNT kanaly bilen, daşary ýurtlardaky Türkler bilen medeni arabaglanşyklaryń güýçlenmegine goşant goşmak… TRT-İNT-i güýçlendirip, geljek ýyllarda halkara arenada ady belli habar kanallary bilen bäsleşip biljek derejä ýetirmek.
TRT-äniń açylmagyna taýarlyk görülýän telewideniýe kanallary
Tapawutly dillerde we lehçelerde gepleşýän raýatlarymyza we şol dillerde gepleşýän halklara ýaýlym hyzmatyna bermek… Şeýlelikde terror guramalarynyń, şol adamlara etmäge çalyşýan basyşlaryny täsirsiz ýagdaýa getirmeklik ugrundaky tagallara goşant goşmak… Bu maksatlara laýyklykda kyrmançi we zazaça lehçelerinde ýaýlym berýän täze telewideniýe kanalyny açmak urgrundaky tagallalar… Pars we arap dilinde gepleşýän halklar bilen ýurdymyzyń arasyndaky gatnaşyklary berçinleşdirmek üçin şol dillerde ýaýlym bermek maksady…
-Türk we dünýä çagalarynyń göwnünden turjak aýratynlykda güýçli “Çagalar Kanalyny” açmak dogursyndaky işler…
Radio-81 ýyllyk tejribe
TRT radiolary, 4 sany ýurt derejesinde, 5 sany sebitleýin radio kanaly we Turizm Radiosy bilen; tejribeli hünärmenleri bilen, sazyń dürli ugurlaryna degişli horlary, ukyply sungat ussatlary, çagalar we ýaşlyk klublary, baý arhiwi, kompýuterleşdirlen ýaýlymlary, ýokary tehnologiýa bilen üpjün edilen studiolary, güýçli ýaýlym berijileri we dörebap ýaýlymçylyk kadalaryna bap gelýän gepleşikleri bilen raýatlarymyzyń ýüzöwrülmesiz ýoldaşy bolmagynda galýar.
Radio kanallary
Radio 1 : Terbiýeleýji äheńde, medeni gepleşikleri berýän habar kanaly. Durmuş bilen baglanşykly ähli mowzuklara degişli gepleşikleri we her sagatda berilýän habar programmalary bilen, dińleýjileriniń ýüzöwrülmesizi bolmagy doly 81 ýyldan bäri dowam etdirýär.
Radio 2 (TRT FM) : Türk halk aýdym-sazlary we estrada aýdymlarynyń saýlama erlerini berýän populýar aýdym-saz kanaly.
Radio 3 : Klassiki saz, jaz we opera.
Radio 4: Türk halk aýdym-sazlary we türk sungat sazy. Radionyń 4 kanaly hem, Türkiýäniń her bir künjeginden we internet arkaly bütin dünýäde 24 sagat yzgiderli ýaýlymda.
5 sany sebitleýin radio ýaýlymy
Trabzoz radiosy, Erzurum radiosy, GAP-Diýarbakyr radiosy, Anltaliýa radiosy, Çukurowa radiosy… Turizm radiosy hem ýaýlymlary bilen hem türk turizmine hem-de ýurdymyzdaky turistlere hyzmat etmek ýaly möhüm jogapkärçiligi öz üstüne alýar.
Bütin dünýä 29 dilde radio ýaýlymy
Daşary ýurtlardaky türleriń watanlary bilen arabaglanşygyny üpjün edýän we Türkçe bilen birlikde 29 dilde ýaýlym berýän Türkiýäniń Sesi Radiosy (TSR-WOT) ýurdyn we dünýäniń çar tarapyndan dińlenip bilinýär.
Bütin dünýäni gurşaýan ýaýlym ulagamy
Ýaýlymçylyk pudagyndaky ähli görnüşdäki mediýa hyzmatlaryny gysga möhletde özleşdirýän; geçmişden gelýän tejribeler, gazanan üstünliklerimiz we günsaýyn “geljege tarap öńe barýan güýçli we ynamdar” ýaýlym guramasy…
Ýaýlymçylyk pudagyndaky bu baý terjine, tehniki infrastrukturasy bilen hem şu günki günde ýeten sepgidinde görenleri haýran galdyrýar. 61 Mega Watlyk telewideniýe, 22 Mega Watlyk hem radio berjileri bilen Türkiýedäki ähli hususy kanallaryń eýe bolan güýjinden has ýokary potensiýal bilen serhetlerimiziń içine we daşyna ýaýlym berýäris.
TÜRKSAT 2A we TÜRKSAT 1J (3A) sputnikleri arkaly guramamyzyń radio we telewideniýe ýaýlymlaryny öýjükli tehnologiýa geçirýän 2 sany sputnik stansiýamyz bar.
Şol sanda biri Berlindäki ofisimizde bolmak bilen 42 telewizýon gepleşiklerini taýarlaýan we ýaýlyma berýän studio,
Telewizýon ýaýlymlaryny ekranlara ýetirýän 9 sany göni ýaýlym ulagy, 15 sany reži ulgamly göçme telewizýon sputnik up-link ulgamlary,
Türkmenistanda we Diýarbakyrda režisiz göçme sputnik uk-link ulgamy, Ankarada bir sany radio sputnik up-link interwýu ulagy,
55 sany radio montaž we ýaýlym studiosy, 9 sany ornaşyk telewizýon we radio sputnik up-link ulgamlary,
5 sany göni radio ýaýlym we interwýu ulagy, 6 sany generator ulagyna eý ebolan TRT…
Ankara, Stambul we İzmir şäherlerinden öýjükli telewizýon ýaýlym synaglary hem 24 sagat üznüksiz dowam etdirilýär.
İnternetde TRT
Öýjükli ulgam zamanasynda dińleýjileriniń isleglerini kanagatlandyryp bilmek we tehnologiýanyń döreden şertlerini halkyna hödürlemek isleýän TRT, bu ugurda hem diýseń möhüm taslamadyr işleri gysga wagtda amala aşyrdy. 1999-njy ýylyń 1-nji maýynda www.trt.net.tr atly internet saýty ulanylmaga berildi. TRT-äniń ýaýlym hyzmatlaryny dünýä derejesindäki internet ulanyjylary üçin elýeterli ýagdaýa getirmek maksady bilen radio we telewideniýe ýaýlymlaryny internetde göni efirde hödürledi. Şol sanda Türkiýeden we dünýäden gelip gowuşýan habardyr maglumatlar, sport täzelikleri, howa maglumaty we telewideniýe ýaýlym programmasy web saýtynyń esasy hyzmatlarynyń käbirleridir.
TRT-niń arhiwi, Türkiýäniń gürlip we eşidilip bilinýän materýallarynyń ýady
Respublikanyń esasy başlangyçlaryna şaýatlyk eden, Respublika bilen bütewileşen gurama barada söz açylýan bolsa, elbetde baý arhiw hem bar diýmekdir. TRT dińe bir görlip we eşidilip bilinýän materýallary bir ýerde jemlemek bilen çäklenmän, dünýäniń iń baý we ýokary tehnologiýasyndan peýdalanmak arkaly uzak geçmişe eý ebolan radio-telewideniýe mirasyny gorap saklaýar. Dürli senelere we formatlara degişli bu materýallar, mazmun analizleri berlenden we düzediş işleri geçirlenden soń digital mediýa şertlerinde saklanýar.
TRT Market
TRT Market, TRT-niń arhiw aýratynlygyndaky gepleşiklerini we aýdym-sazlaryny audio-wideo önümleri hökmünde halka hödürleýär.
TRT Radio-Telewizýon Žurnaly
1987-nji ýylyń Sanjar aýyndan bäri aýlyk görnüşde okyjylary dilen duşuşýan TRT Radio-Telewizýoz Žurnaly, guramadaky iń sońky habarlary, uly produksiýalar bilen baglanşykly gyzykly maglumatlary, radio-telewideniýe gepleşikleriniń tanadylyş işlerini gińişleýin beýan edýär.
TRT-äniń guraýan esasy we uly çäreleri
“TRT Halkara Çagalar Şüweleńi” ýaly diýseń gińgöwrümli guramaçylyk bilen, her bir jynsdan, dilden we dinden bolan dünýä çalaryny göni 30 ýyldan bäri, 10 gün möhlet bilen Türkiýede myhman edip, dünýä parahatçylygyna uly goşant goşýan we halkara derejesindäki uly çäreleriń hem “üýtgewsiz salgysy” aýratynlygyna eý ebolan ýaýlym guramasy…
Ýewrowideniýe aýdym-saz bäsleşigi, Dünýä Kubogy, Olimpiadalar, Bütin dünýä uniwersitet oýunlary ýaly esasy halkara çärelerde ýene-de TRT-niń goşandy bar…
Gysga möhletli aradan soń Dünýä Kubogynyń tolgunşygy ýańadandan TRT-äniń ekranlarynda.Futbol söýerler 2010-njy we 2014-nji ýyllardaky Dünýä Kubugyna ýene-de TRT-den tomaşa aederler we elbetde olimpiadalaryń ähli bäsleşiklerine sportyń üýtgewsiz salgysy bolan TRT-de tomaşa edip bilersińiz.
- Ýaýlymçylyk pudagyndaky ähli görnüşdäki mediýa hyzmatlaryny gysga möhletde özleşdirýän; geçmişden gelýän tejribeler, gazanan üstünliklerimiz we günsaýyn “geljege tarap öńe barýan güýçli we ynamdar” ýaýlym guramasy…
Agza Bolan Guramalary
EBU -Europen Broadcasting Union (Ýevropa Ýaýlym Bileleşigi)
ABU –Asia-Pacific Broadcasting Union (Aziýa-Ýuvaş Umman Ýaýlym Bileleşigi)
HFCC/ASBU -International High Frequency Broadcasters Coordination Group ( Gysa Tolkun Ýaýlymçylarynyń Utgaşyklyk Topary)
ABU-HFC (ABU High Freguency Broadcasters Coordination Group (Gysa Tolkun Utgaşyklyk Topary)
IMC International Music Council (Halkara Aýdım-Saz Geńeşi)
EIM European Institute of Media UNESCO Turkish National Committee Turkish National Council of Press (Ýewropa Mediýa İnstitutynyń UNESCO Türk Milli Komitetiniń Türk Milli Metbugat Geńeşi)
CMCA (Centre Méditerranéen de la Communication Audioviseulle (Ortaýer Denzi Sebitiniń Köpçülikleýin Habar Beriş Serişdeleriniń Aragatnaşyk Merkezi)
Başga bir söz bilen aýdylanda Türkiýäniń dünýä, dünýäniń hem Türkiýä açylýan gapysy…


text:
Demirgazyk Koreýa “aýgytly duýduryş” hökmünde, Birleşen Ştatlaryň Guam adasynyň golaýyna raketa atmak baradaky jikme-jik planyny yglan etdi we prezident Donald Trampa “diňe absolýut güýjüň işe ýarajakdygyny” ýa-da täsir ýetirjekdigini aýtdy.
Demirgazyk Koreýanyň döwlet eýeçiligindäki “KCNA” habar agentliginiň Koreýanyň Halk armiýasynyň Strategik güýç bölüminiň komandiri, general Kim Rak Gýoma salgylanyp aýtmagyna görä, Phenýan “Hwasong-12” kysymly raketalarynyň dört sanysyny Ýaponiýanyň adalarynyň üstünden, Guam adasynyň kenaryndan 30-40 kilometr uzaklyga atmagy planlaşdyrýar.
Ýuwaş okeanyndaky Guam adasy Koreýa ýarym adasyndan ortaça 3400 kilometr uzaklykda ýerleşýär. Bu adada Birleşen Ştatlaryň harby bazasy hem ýerleşip, onda 160 müň çemesi adam ýaşaýar.
General Kim agzalýan planyň şu ýylyň awgust aýynyň ortalaryna tamamlanjakdygyny we soňra Koreýanyň Halk armiýasynyň Demirgazyk Koreýanyň lideri Kim Jong Unuň buýrugyna garaşjakdygyny aýtdy.
Şeýle-de, ol Trampyň “dowam edýän agyr ýagdaýa düşünmän, ‘ot-alaw we gazap’ baradaky bolgusyzlyklary aýdandygyny” sözüniň üstüne goşdy.
Ol muny aýtmak bilen Trampyň Phenýana islendik haýbatyň “bu dünýäniň hiç wagt görmedik ot-alawy we gazaby bilen garşy alynjakdygy” barada 8-nji awgustda eden çykyşyna salgylandy.
“Şeýle oglan bilen sesli dialogy geçirmek mümkin däl we oňa diňe absolýut güýç täsir ýetirer” diýip, Kim aýtdy.
Bu beýanatdan soň, Birleşen Ştatlaryň döwlet sekretary Reks Tillerson Trampyň “[Demirgazyk Koreýanyň lideri] Kim Jong-Un düşüner ýaly dilde güýçli duýduryş berendigine, sebäbi onuň diplomatik dile düşünýäne meňzemeýändigine” ynanýandygyny aýtdy.
9-njy awgustda Tramp Twitter sosial ulgamynda paýlaşan twitinde Birleşen Ştatlaryň ýadro arsenalyny öwüp, “Biz bu güýji hiç haçan ulanmaly bolmarys diýip umyt edýärin, ýöne biziň dünýäde iň güýçli ýurt bolmadyk wagty hiç haçan bolmaz” diýdi.
10-njy awgustda Günorta Koreýanyň armiýasy hem beýanat ýaýradyp, Phenýany beýle hüjümi amala aşyrsa, onda onuň ýaranlaryň güýçli we netijeli ar alyşy bilen” ýüzbe-ýüz boljakdygyny duýdurdy.
Ýaponiýanyň Ministrler Kabinetiniň baş sekretary Ýoşihide Suga Phenýanyň Guam adasynyň golaýyna raketa atmak baradaky haýbaty “düýbünden kabul ederliksiz” diýdi.
9-njy awgustda Birleşen Ştatlar Demirgazyk Koreýany dowamly ýadro ýaragyny edinmek ugrunda dyrjaşmagynyň “öz režiminiň soňlanmagyna we halkynyň weýran edilmegine sebäp bolup biljekdigini” duýdurdy.
Ýiti sözler bilen beýan edilen bu duýduryş Birleşen Ştatlaryň goranmak sekretary Jim Mattis tarapyndan ýaýradylyp, ol prezident Donald Trampyň ABŞ-nyň ýadro arsenalynyň deňi-taýynyň ýokdugy we özüniň ony ulanmaga hiç haçan mejbur bolmazlygy umyt edýändigi barada şol güni irden eden çykyşyna esaslanýar.
“[Demirgazyk Koreýa] režiminiň hereketleri bilen biziň hereketlerimiziň ara tapawudy gaty uly bolmagyny dowam etdirer we ol ýaraglanyşyk bilen baglanyşykly islendik ýaryşda ýa-da krizisde ýeňlişe sezewar bolar” diýip, Mattis Pehanýany “özüni üzňeleşdirmegini we ýadro ýaragyny edinmek ugrunda dyrjaşmagy bes etmäge” çagyrdy.


text:
Aýrylyşmak we gaýtadan durmuş gurmak barada Mukaddes Kitap näme diýýär?
Sorag: Aýrylyşmak we gaýtadan durmuş gurmak barada Mukaddes Kitap näme diýýär?
Jogap: Nähili garaýyş-da bolandygyňyzyň tapawudy ýok, Malaky 2:16 näme diýýändigini bilmegimiz gerek: “Ysraýyl Hudaýy Reb “Men aýrylyşmagy ýigrenýärin.”” Mukaddes kitaba görä durmuş gurmak ömürlik bir zat. “Şeýlelik-de, olar indi iki däl, bir tendir” (Matta 19:6). Durmuş gurmak 2 günäli adamy öz içine alýandygyndan bilýär Hudaý aýrylyşmak ýüze çykjakdygyny. Köne äht-de Hudaýy aýrylyşýanlaryň hukuklaryny goramak üçin birnäçe düzgün girizendir, esasanam zenanlaryň hukugyny goramak üçin (Kanun taglymaty 24:1-4). Isa bu kanunlaryň girizilme sebäbi adamlaryň doňýürekliligini we bular Hudaýyň islegi däldigini belläp geçýär (Matta 19:8).
Aýrylyşmak we gaýtadan durmuş gurmak bolýandygy ýa bolmaýandygy baradaky jedel Isa mesihiň Matta 5:32 we 19:9-daky aýdýan sözlerinden gelip çykýar esasan. “Zynadan başga sebäp” diýen sözler megerem Hudaýyň aýrylmaga rugsat berýän ýekeje ýagdaýy bolsa gerek. Köp teswirleýjiler bu aýratyn ýagdaýy adaglylyk döwrüne degişli diýip düşünýär. Ýewreý medeniýetine görä bir erkek bilen bir zenan entek adagly wagtlary hem durmuş guran hasaplanýardy. Bu nukdaýnazara görä, adaglylyk döwründäki bu ahlaksyzlyk aýrylyşmak üçin ýeke-täk ýörgünli sebäp bolup biler.
Grek dilinden “zyna” diýip terjime edilen söz jynsy ahlaksyzlygyň islendik görnüşini hem öz içine alýar. Bu zyna, jelepçilik, oýnaş edinmek we ş.m manylary hem berýär. Isa mesih megerem eger-de jynsy ahlaksyzlyk edilen bolsa onda aýrylyşmak rugsat edilen diýen. Jynsy gatnaşyklar durmuş gurmagyň möhüm parçasydyr: “eger-de jynsy ahlaksyzlyk edilen bolsa onda aýrylyşmak rugsat edilen diýen. Jynsy gatnaşyklar durmuş gurmagyň möhüm parçasydyr: “olaryö ikisi bir ten bolýar” (Gelip çykyş 2:24; Matta 19:5; Efesliler 5:31). Şeýlelik-de bu parça islendik şekil-de bozulmagy aýrylyşmak üçin ýörgünli sebäp bolup biler. Şeýle bolsa, Isa mesihiň aňynda gaýtadan durmuş gurmak hem bar bu ýer-de. “Başga aýala öýlense ” (Matta 19:9) diýen sözler aýrylyş mak we gaýtadan durmuş gurmak bu aýratyn ýagdaý-da rugsat edilýän zat bu nähili teswirlense hem. Belläp geçmeli zadymyz diňe bu ýagdaý-da bigünä tarap (zyna etmedik) gaýtadan durmuş gurmaga haky bar. Bu aýdylyp geçilmedik bolsa hem ikilik edilen tarap gaýtadan durmuş hukugy Hudaýyň merhemetidir. Günäli tarapyň hem durmuş gurmagyna rugsat edilen ýerler bar bolmagy mümkin, bu bu tekstde öwredilen zat däl.
Käbirleri 1 Korintoslylar 7:15-i hem beýleki bir “aýratynlyk” hasaplaýar gaýtadan durmuş gurmak üçin eger-de imansyz ýoldaş imanly ýoldaşdan aýrylyşsa emma kontekste seretsek bu taý-da gaýtadan durmuş gurmak barada aýdylmadyk, bu taý-da diňe imanly tarap imansyz ýoldaşy aýrylyşmak islese nikany dowam etmäge borçly däldigi aýdylan. Ýene käbirleri betniýetlilik hem aýrylyşmak üçin geçginli sebäpdir diýýär bu Mukaddes Kitap-da bellenilmedik bolsa hem. Bu hernäçe logiki sebäp bolup bilse hem Hudaýyň sözi üstünden bir zat saýmak paýhaslylyk däl.
Çekeleşikler-de käte düşünilmeýän zat şudyr: her nähili jynsy ahlaksyz edilen hem bolsa aýrylyşmak bu ýagdaý-da rugsat berilýän zat, talap edilýän zat däl. Zyna edilen hem bolsa taraplar Hudaýyň merhemeti bilen bagyşlamagy we durmuşlaryny gaýtadan diklemegi saýlap bilerler. Hudaý bizi has uly zatlar üçin hem bagyşlandyr. Biz ondan görelde alyp zynany hem bagyşlap bileris (Efesliler 4:32). Emma köp halat-da biwepa ökünmeýär we dowam edýär öz ahlaksyzlygyna. Matta 19:9-yň ýüz tutulyp bilinjek ýagdaýy bolsa gerek bu. Köpler bolsa Hudaý olaryň ýeke galmagyny isleýän wagty hem derrew gaýtadan durmuş gurmaga ymtylýar. Ünsleri başga tarapa gitmez ýaly Hudaý käte adamlary ýeke galmaga çagyrýar (1 Korintoslylar 7:32-35). Aýrylyşmakdan soňra gaýtadan durmuş gurmak käbir ýagdaýlardaky dogry karar bolup biler emma bu ýeke-täk karar däl.
Rahatsyz ediji bir ýagdaý bolsa Mesihiler arasyndaky aýrylyşmak görkezijisi mesihi däller bilen deň derejede. Hudaý aýrylyşmagy ýigrenýändigini (Malaky 2:16) we geçirimlilik, arany düzeltmek imandandygyny açyk-aýdyň belläp geçýär (Luka 11:4; Efesliler 4:32). Hudaý şonda-da kabul edýändir öz perzentleri arasynda hem aýrylyşmak ýüze çykyp biljekdigini we aýrylşan ýa-da gaýtadan durmuş guran adam Hudaý özüni beýlekilerden az söýýändir öýtmeli däl, hat-da onuň bu karary Matta 19:9-daky ýeke-täk rugsatnama esaslanmadyk hem bolsa. Hudaý käte Mesihileriň iň uly bir boýun egmezligini hem has gowy netije üçin ulanýandyr.
Aýrylyşmak we gaýtadan durmuş gurmak barada Mukaddes Kitap näme diýýär?


text:
18 Mayıs 2016 Çarşamba
Gülläp Ösýän Garaşsyz Watanymyzyň Şanyna Baýramçylyk Konserti
Maslahat köşgünde guralan sungat ussatlarynyň konserti giňden bellenilýän Türkmenistanyň Konstitusiýasynyň we Magtymguly Pyragynyň şygryýet gününiň hormatyna geçirilen baýramçylyk çäreleriniň esasylarynyň biri boldy.
Ýurdumyzyň Esasy Kanunynyň kabul edilmeginiň gününi hem-de beýik akyldar Magtymguly Pyragynyň sarpasynyň belent tutulmagyny birleşdiren ählihalk baýramy türkmen halkynyň ruhy we demokratik tejribesiniň yzygiderliligini, milli bitewüligi we agzybirligi şöhratlandyrýar. Bular barada öz ganatly setirlerinde beýik Pyragy wasp edip geçdi.
“Türkmenistanyň Konstitusiýasynyň we Magtymguly Pyragynyň şygryýet gününe döwürleriň we nesilleriň aýrylmaz baglanyşygyny, ynsanperwerligiň beýik gymmatlyklaryna, parahatçylyk hem-de döredijilik ýörelgelerine üýtgewsiz ygrarlydygymyzy alamatlandyrýan milli baýram hökmünde aýratyn sarpa goýulýar” diýlip, hormatly Prezidentimiz Gurbanguly Berdimuhamedow ýurdumyzyň halkyna iberen Gutlag hatynda belledi.
Ruhy gymmatlyklar astynda halkyň mizemez agzybirligi Mirasa sarpa goýmak, Watany özgertmek ýylynda geçirilýän dabaranyň içinden eriş-argaç bolup geçdi.
Nesilleriň taryhy yzygiderliligi, milletiň baý medeni mirasynyň öçmez-ýitmez ähmiýeti baýramçylyk maksatnamasyny açan “Şahyrana sözler bilen” atly edebi-sazly çykyşyň özenini düzdi. Bu çykyş watançylyk duýgusynyň, türkmenistanlylaryň gülläp ösýän mähriban Watanyna bolan buýsanjynyň çuňňurlygyny beýan etdi. Türkmen milli konserwatoriýasynyň aýdymçylarynyň hem-de horunyň ýerine ýetirmeginde ýurdumyzyň şu güni, giň gerimli özgertmeleri we hormatly Prezidentimiz Gurbanguly Berdimuhamedowyň alyp barýan parahatçylyk, ynsanperwerlik hem-de döredijilik syýasaty netijesinde ösüş ýolunda gazanylan üstünlikler joşgunly beýan edildi. Mäkäm ruhy sütünlerine we demokratik gymmatlyklaryna eýe bolan döwlet hökmünde tutuş dünýäde Türkmenistanyň abraýyny artdyrmagyň bähbidine milli Liderimiz tarapyndan geçirilýän ägirt uly özgertmeleri beýan edýän wideofilm baýramçylyk konsertiniň özboluşly goşandyna öwrüldi.
Soňra teatr artistleriniň ýerine ýetirmeginde türkmen nusgawy edebiýatynyň görnükli wekilleriniň – türkmen halkynyň azat Watan we bagtyýar durmuş baradaky isleg-arzuwlaryny beýan eden şahyrlaryň şahyrana setirleri okaldy. “Dokmaçylar” döredijilik topary taryhy we häzirki döwri birleşdiren çykyşy bilen, behişdi bedewleriň batly gadamyna deňelýän ýurdumyzyň şu günki durmuşynyň depginlerini beýan etdi.
Söz, aýdym, saz we tans sungatyny özünde birleşdiren bu çykyş baýramçylyk konsertine özboluşly öwüşgin çaýdy.
“Ruhubelent çagalar” we “Joşgun” çagalar tans toparlary “Güneş” çagalar aýdym-saz topary bilen bilelikde tomaşaçylara döredijilik sowgadyny peşgeş etdiler. Ýaş artistler “Ýaşa, Arkadagymyz!” atly çykyşyny uly joşgun bilen ýerine ýetirdiler. Bu çykyş Garaşsyz Türkmenistanyň döwlet syýasatynyň ýaş nesil hakyndaky aladany ileri tutulýan ugurlaryň biri hökmünde yglan eden milli Liderimiz Gurbanguly Berdimuhamedowa bagyşlandy.
Ähli çykyşlar milli sungatyň iň gowy däpleriniň yzygiderliligi bilen birleşdi. Onuň maksatnamasyna öz döredijiliginde umumadamzat maksatlaryny we gymmatlyklaryny beýan eden beýik şahyrymyz Magtymguly Pyragynyň sözlerine döredilen aýdymlar sazlaşykly goşuldy. Asyrlaryň içinden türkmen halkynyň özboluşly däp-dessurlaryny alyp gelen etnografik çykyşlar, söýgi aýdymlary, aýdym-sazly tanslar konsertiň bezegine öwrüldi. Olarda beýik söz ussadynyň şahyrana zehini bilen döredilen keşpler beýanyny tapdy.
Täze taryhy eýýamda Magtymgulynyň ynsanperwer maksatlara ýugrulan hem-de adamzat medeniýetiniň genji-hazynasyna giren eserleri öz wezipesini—ruhy, ahlak, gözellik taýdan terbiýelemek, adamlaryň kalbynda asylly duýgyny oýarmak wezipesini ýerine ýetirýär. Şoňa görä-de, asyrlar geçse-de, onuň mirasy öz möhümligini ýitirmän, diňe bir biziň watandaşlarymyzyň däl, eýsem-de, Magtymgulynyň wagyz eden hakykaty hemmeleriň ýüreginde we aňynda tolgunma döretmegini dowam edýär.
Türkmen milli konserwatoriýasynyň bagşy-sazandalarynyň döredijilik toparynyň çykyşy tomaşaçylara uly lezzet berdi. Olar Magtymgulynyň “Türkmeniň” diýen meşhur goşgusyna döredilen aýdymy joşgunly ýerine ýetirdiler.
“Serpaý” folklor topary “Bu seniň arzuwlan döwrüň, Pyragy!” diýen çykyşynda sazyň we tansyň dili bilen şahyryň agzybir hem-de gülläp ösýän döwlet baradaky arzuwynyň hasyl bolşuny beýan etdi.
“Laçyn” döredijilik toparynyň “Meňli hanym” horeografiýa çykyşy ajaýyplygy bilen tapawutlandy. Ol Magtymgulynyň ençeme söýgi goşgularynda wasp eden söýgülisine bagyşlandy.
Biri-biriniň yzy bilen ýerine ýetirilen çykyşlaryň her biri köptaraplylygy, many-mazmunylygy, ajaýyplygy bilen tomaşaçylary begendirdi. Häzirki zaman tehniki serişdeleriniň peýdalanylmagy baýramçylyk çykyşlaryna aýratyn öwüşgin çaýdy.
Konserte esasan ýaş döredijileriň—talyplaryň, sungatda öz ýoluna başlaýan ýerine ýetirijileriň, döredijilik bäsleşikleriniň ýeňijileriniň gatnaşandygyny bellemek gerek. Munuň özi zehinleriň gözbaşynyň egsilmezdigini, milli sungatyň nesilden-nesle geçijiligini alamatlandyrýar. Bu gün hormatly Prezidentimiz Gurbanguly Berdimuhamedowyň ýaşlar syýasaty, ýaş zehinleri höweslendirmek we goldamak meselelerine berýän yzygiderli ünsi netijesinde türkmen sungatyny has-da ösdürmek üçin berk, ygtybarly binýat goýulýar.
Asylly däbe görä, baýramçylyk konsertiniň ahyrynda gadymy “Küştdepdi” tansy ýerine ýetirildi. Milli medeni mirasyň aýrylmaz bölegi bolan bu ajaýyp tans biziň günlerimizde täze mazmun bilen baýlaşýar. Munuň şeýledigini ony ýerine ýetirijiler – Balkan welaýatynyň “Dagdan” folklor topary hem-de sahnada ýaýbaňlanan owadan görnüşlere üýtgeşik ajaýyp äheň we depgin goşan çagalar tans topary ussatlyk bilen görkezdi.
Konsertiň örän täsirli jemlenmesi hökmünde “Pyragyň arzuwlan zamany geldi” diýen watançylyk aýdymy ýaňlandy. Aýdymçylaryň hem-de Türkmenistanyň Döwlet horunyň ýerine ýetiren bu aýdymyny dabara gatnaşyjylar joşgun bilen alyp göterdiler. Bu aýdym şöhratly ata-babalarymyzyň parahatçylyk, abadançylyk, halkymyzyň agzybirligi, azat we gülläp ösýän döwlet baradaky arzuwlarynyň hasyl bolan Berkarar döwletimiziň bagtyýarlyk döwrüni dabaralandyrdy.
***
Şu gün Türkmenistanyň Konstitusiýasynyň we Magtymguly Pyragynyň şygryýet güni mynasybetli baýramçylyk dabaralary paýtagtymyzyň kinokonsert merkezlerinde hem-de seýilgählerinde, ýurdumyzyň ähli şäherlerinde we obalarynda, döwrebap medeniýet öýlerinde we konsert meýdançalarynda geçirildi. Şolarda milli tanslar ýerine ýetirildi, islendik işiň hötdesinden gelýän bagtyýar halkyň ýaşaýan ýerini -- eziz Watanymyzy wasp edýän ajaýyp aýdymlar ýaňlandy.
Kaydol: Kayıt Yorumları (Atom)


text:
Bu gün üçin pozitiw pikir (3)
Saýlaw Seniňki
Pozitiw Pikir
Mumkinçilik däl-de, saýlaw biziň ykbalymyzy anyklar.
Mukaddes Ýazgy
“Bu gün kime gulluk etjekdigiňizi saýlaň. Emma men we meniň maşgalam Reb Hudaýa gulluk ederis.”(Ýeşuwa pygamber 24:15)
Doga (Hudaý bilen gepleşmek)
Seni birinji orunda goýmagy saýlamaga ýardam et Rebbim, çünki Sen meniň gaýam we halasgärimsiň. Senden başga hiç kimden ýardam gelmez maňa. Sen meniň ähli ýollarymy Yol, Hakykat we Ýaşaýyş bolan Isa Mesih arkaly alyp barýandygyňa düşünmäge kömek ber. Omyn
Bu gün üçin bolan bu pikir meniň gündelik durmuşyma nähili täsir edýär?
Bu gün üçin bolan bu pikir meni nädip gowy adam eder?


text:
2017-nji ýylyň 12-nji maýynda Türkmenistanyň Konstitusiýasynyň we Magtymguly Pyragynyň şygryýet güni mynasybetli “Döwletiň kanuny – ýurduň berkararlygy” atly sergisiniň açylyşyna ony synlamak isleýänleriň hemmesini çagyrýar.
Türkmenistanyň Döwlet medeniýet merkeziniň Döwlet muzeýi 2017-nji ýylyň 12-nji maýynda Türkmenistanyň Konstitusiýasynyň we Magtymguly Pyragynyň şygryýet güni mynasybetli “Döwletiň kanuny – ýurduň berkararlygy” atly sergisiniň açylyşyna ony synlamak isleýänleriň hemmesini çagyrýar.
DÖWLETIŇ KANUNY – ÝURDUŇ BERKARARLYGY
“Türkmenistanyň Konstitusiýasynyň gününiň Magtymguly Pyragynyň şygryýet baýramy bilen sazlaşykly gelmegi akyldar şahyrymyzyň arzuwlan berkarar türkmen döwletinde halkymyzyň asuda, abadan, we bagtyýar durmuşda ýaşaýandygyna aýdyň şaýatlyk edýär”
Türkmenistanyň Prezidenti
Gurbanguly Berdimuhamedow
Şu ýyl Türkmenistanyň Konstitusiýasynyň kabul edilmegine 25 ýyl dolýar. Ýurdumyzyň Garaşsyzlygynyň ilkinji günlerinde kabul edilen hem-de Watanymyzyň syýasy, ykdysady we durmuş-medeni ösüşiniň geljek onýyllyklar üçin esasy ugurlaryny kesgitlän Konstitusiýa beýik işler hem-de rowaçlygynyň täze eýýamyna gadam basan ýurdumyzyň täze taryhynyň gazananlary üçin esas boldy. Jemgyýetçilik we döwlet gurluşyny kesgitlän Esasy Kanun hereket edýän milli kanunçylygyň özenini düzüp, onuň esasy düzgünlerinde hem ýörelgelerinde halkara hukugynyň umumy kabul edilen kadalary, döwlet gurmakda halkymyzyň köp asyrlyk tejribesi, nesilden-nesle geçip gelýän ynsanperwerligiň iň gowy däpleri we mizemez umumadamzat gymmatlyklary beýanyny tapdy. Soňky gysga döwrüň içinde ata Watanymyzda hukuk we dünýewi döwletiň kämil binýadyny kemala getirmäge, halkymyzyň erkinliginiň, edil şonuň bilen bir hatarda, hak-hukuklarynyň doly goralmagyny üpjün etmäge gönükdirilen ägirt uly işler durmuşa ornaşdyryldy.
Türkmenistanyň Döwlet medeniýet merkeziniň Döwlet muzeýinde Türkmenistanyň Konstitusiýasynyň we Magtymguly Pyragynyň şygryýet gününe bagyşlap “Döwletiň kanuny – ýurduň berkararlygy” atly sergi gurnaldy. Sergi hormatly Prezidentimiziň portreti, Konstitusiýa binasynyň açylyş dabarasynda düşürilen fotosuratlar bilen başlanýar. Ondan başga-da, bu ýerde ýurt Baştutanymyzyň saýlanan eserleri bilen hem tanyşmak mümkin.
Hormatly Prezidentimiz Gurbanguly Berdimuhamedowyň sowgatlyklar gaznasyna degişli eksponatlar toplumy wagtlaýyn sergiler zalynyň içini has hem nurlandyrýar. Bu toplumyň düzüminde zergärçilik eserleri agdyklyk edýär. Olaryň biri Magtymguly Pyragynyň 290 ýyllygyna bagyşlansa, başga birine sekizburçlugyň üstündäki Ýer şarynyň şekilinden we onuň ýokarsyndaky uçup barýan guşlaryň ýaşyl tugumyzyň ýanyndaky şekillerinden ybarat utgaşma görnüşi berlipdir. Zergärçilik eserleriniň arasynda ýaşyl tugumyzy, ýurdumyzyň meşhur binalaryny, baýramçylyk saçagyny şekillendirýän zergärçilik eserleri hem bar.
Sergide görkezilýän mejimeler toplumy täsin gözelligi bilen ünsüňi özüne çekýär. Olaryň ýüzüne çekilen ösümlik nagyşlaryndan gözüňi aýrasyň gelenok.
Baýramçylyk sergisinde çeper elli halyçylarymyzyň dokan “Meşhur Ýanardag bedewiniň heýkeli ýerleşdirilen monument”, “Bitaraplyk binasy”, “Garaşsyzlyk” atly halylary we şekilli halylar hem görkezilýär. Bu halylar, bir tarapdan, halkymyzyň syýasy durmuşynyň dürli taraplaryny açyp görkezseler, ikinji tarapdan, olaryň deslapky şekillerini döreden suratkeşleriň, olary dokan halyçylaryň watansöýerliginiň özboluşly beýany bolup durýarlar.


text:
«Altyn asyr» — «Ahal»
20.06.2017 ý. Aşgabat stadiony, 18:30.
Topardan çykyp bilmedik hem bolsa Türkmenistana wekilçilik eden toparlaryň arasynda AFK kubogynda iň gowy möwsümi geçiren «Altyn asyr» ligada öňünde duran 7 sany kyn oýnuň ilkinjisinden üstünlikli geçdi. Galdy 6 oýun.
Ýokary liganyň häzirki lideri «Ahal» çempionlyk ugrundaky ýaryşda «aragatnaşykçylaryň» iň esasy garşydaşy. Hatda ikinji aýlawdaky duşuşykda «Ahal» «Altyn asyry» ýeňlişe hem sezewar edipdi. Eger topar şu duşuşykda hem ýeňiş gazanmagy başarsa, «Altyn asyr» ýaryş tertibiniň başyna geçmek üçin galan 5 duşuşygynda hem ýeňiş gazanmaly bolar. Emma garşydaşyň «Altyn asyr» bolsa ýeňiş aňsat-aňsat ýetdirdiberenok.
Duşuşyk netijesi boýunça bolup biläýjek ýagdaýlara nazar aýlalyň! Duşuşyk «aragatnaşykçylaryň» peýdasyna tamamlansa, topar üçünji orundaky «Şagadam» bilen arany bir utuga çenli ýygyrýar, «Ahala» bolsa 9 utuga çenli ýakynlaşýar. Eger şeýle bolsa «aragatnaşykçylaryň» çempionatyň ýarysyny liderlikde tamamlamaga mümkinçiligi artýar.
Deňlik toparlaryň ikisi üçin hem juda bir bähbitli däl. «Ahalyň» ýeňşi «Altyn asyryň» liderlik mümkinçiligini azaldýar, ýöne mundan soň hem 5 oýun bar. Şol oýunlarda ýeňiş gazanyp bilse, «Altyn asyr» çempionatyň ýarysyny birinji orunda tamamlar.
«Energetik» bilen geçirilen duşuşykda tapawutlanyp, bombardirlik ýaryşynda Yhlas Magtymow bilen deňleşen Myrat Ýagşyýewe ymykly birinji orna geçmäge mümkinçilik uly. Ýöne bu mümkinçiligiň haýsy tapgyrda dörejekdigini öňünden aýtmak kyn.
Duşuşyk deňlik bilen tamamlansa, bu netije «Altyn asyryň» şu möwsümdäki ilkinji deňligi bolar.
Myrat Annaýew duşuşykda ýekeje gol geçirip bilse, «Ahalyň» düzüminde Ýokary ligada 2013-nji ýyldan bäri 20 gol geçiren dördünji futbolçy bolar.
Bu duşuşyk «Ahalyň» Ýokary ligadaky 510-njy duşuşygydyr.


text:
Türkmenistanyň günorta-gündogarynda “Yslam döwleti” toparynyň söweşijileri diýlip güman edilýän dört adam saklandy. Azatlyk Radiosynyň Türkmenistanyň Goranmak ministrligindäki çeşmesiniň gürrüň bermegine görä, dört şübheli Ahal welaýatynyň Kaka etrabynyň territoriýasynda ele geçirildi.
Şeýle-de, adynyň anonim galmagy şerti bilen söhbetdeş bolan çeşmäniň tassyklamagyna görä, söweşiji diýlip güman edilýänleriň dördüsi hem Türkmenistanyň raýaty bolup, olar Siriýada we Yrakda “Yslam döwleti” toparynyň hatarynda söweşipdirler.
Onuň sözlerine görä, gürrüňi edilýän şübheliler geçen aý ýurduň Owganystan we Eýran bilen döwlet araçäginiň golaýyndan, takmynan demirgazyk Owganystanyň Hyrat welaýatyndan Türkmenistanyň territoriýasyna syzyp geçipdirler.
“Iýun aýynda üç ýurduň, ýagny Eýranyň, Owganystanyň we biziň serhet araçägimiziň birleşýän çatrygyny böwsüp geçdiler. Türkmenistanyň territoriýasyna dört adam geçdi we galanlary olara kömek berdi. Olaryň ählisi “Yslam döwleti” toparyndan bolup, olar gadymy gonamçylykda bukuldylar. Ýöne soňra olar şol ýerde-de tussag edildi. Bu waka Kaka etrabynda boldy. Türkmenistanyň raýaty bolan ähli etniki türkmenler Türkiýä gidip, soňra Siriýada we Yrakda söweşdiler. Indi olar bu ýere syzyp başladylar. Aýdylmagyna görä, olar Tejen we Mary sebitlerine berkleşen görnüşde geçmek üçin nobatdaky böwsüp geçmä garaşypdyrlar” diýip, Türkmenistanyň ýaragly güýçleriniň ofiseri gürrüň berdi.
Özüniň şübhelileri ele geçirmek operasiýalaryna yzygiderli gatnaşandygyny aýdýan ofiseriň tassyklamagyna görä, soňky aýlarda söweşiji diýlip güman edilýän onlarça adamyň türkmen territoriýasyna syzyp girendigi barada ýurduň harby aňtaw gullugynda maglumatlar bar.
“Serhetden 50 çemesi adamyň syzyp geçendigi barada maglumatlar bar. Olaryň 30 çemesi ele geçirilip, galanlary gizlenýär. Häzirki wagt serhediň diňe iki-üç ýerinden geçip bolýar. Aslynda serhediň ähli ýerinden geçip bolýar. Ýöne aman galmak üçin diňe suwuň kenaryndan ýa-da onuň golaýyndaky ilatly punktlaryň töwereginden hereket edip bolýar. Beýleki territoriýalardaky guýularyň aglabasy kontrollykda saklanylýar. Şeýle-de, territoriýa dikuçarlar bilen gözegçilik edilýär. Olaryň örän ýokary hilli harby ýaraglar bilen üpjün edilendigini bellemelidiris” diýip, Azatlygyň Türkmenistanyň Goranmak ministrligindäki çeşmesi aýdýar.
Azatlyk Radiosyna “Yslam döwleti” toparynyň söweşijileri diýlip güman edilýän adamlaryň tussag edilmegi bilen baglanyşykly ýurduň ýaragly güýçleriniň ofiseriniň aýdanlaryny beýleki garaşsyz çeşmelere tassyklatmak başartmady. Ýöne ýurduň gürrüňi edilýän regionyna goşmaça harby güýçleriň we tehnikalaryň ýerleşdirilendigini Azatlygyň başga-da iki çeşmesi tassyklady.
Türkmenistanyň kanun goraýjy organlaryndaky çeşmäniň Azatlyk Radiosynyň habarçysyna gürrüň bermegine görä, muňa Marynyň Ahal welaýaty bilen serhetleşýän Oguzhan etrabynda bolan howsalaly ýagdaý sebäp bolupdyr. Şeýle-de, ol bu ýagdaýyň peýda bolan ýaragly toparlanşyk bilen ilteşiklidigini sözüniň üstüne goşdy. Ýöne ol bu ýagdaýyň, ýurduň döwlet serhedinden syzyp geçendigi aýdylýan şübheli söweşijiler bilen baglanyşykly bolup-bolmandygyny anyklap bilmedi.
Goranmak ministrligindäki çeşmäniň tassyklamagyna görä, söweşiji diýlip güman edilýänleriň çak edilýän esasy maksatlarynyň biri Mara sümmekden ybarat. Geçen hepdäniň ahyrynda Azatlyk Radiosyna Mary şäherinde we onuň golaýyndaky etraplarda harbylaryň artdyrylandygy barada tassyklanmadyk maglumatlar hem gelip gowuşdy. Mary şäheriniň Ahal welaýatynyň administratiw serhet araçäginden 70-80 kilometr uzaklykda ýerleşýändigini hem bellemelidiris.
Şol bir wagtda, Marynyň administrasiýasyna golaý we adynyň anonim galmagy şerti bilen söhbetdeş bolan çeşme Azatlygyň habarçysyna welaýatyň häkimliginde operatiw ştabyň döredilendigi barada gürrüň berdi.
“Düýn gijäň ýary welaýat häkimliginde ýygnak boldy. Oňa kanun goraýjy organlaryň ählisiniň ýolbaşçylary gatnaşdy. Islendik howply ýagdaýyň öňüni almak barada buýruk berildi. Ýöne şol bir wagtda, ilatyň arasynda dowul, howsala döretmezlik barada aýratyn tabşyryk berildi. Şeýe-de, häkimlikde gije-gündiz işleýän ştaby döretmek hakynda Aşgabatdan görkezme geldi” diýip, Azatlygyň çeşmesi aýtdy.
Azatlyk Radiosyna şeýle ştabyň Ahal welaýatynyň häkimliginde hem döredilip-döredilmändigini anyklamak başartmady.
Bu maglumatlar Owganystanyň Türkmenistan bilen serhetleşýän demirgazyk sebitinde indi birnäçe aý bäri howpsuzlyk şertleriniň ýaramazlaşýandygy barada maglumatlaryň peýda bolan mahalyna gabat geldi.
Azatlyk Radiosynyň Kabuldaky habarçysy Owganystanyň Türkmenistan bilen serhetleşýän Hyrat we Farýab welaýatlaryna “Yslam döwleti” we “Talyban” toparlarynyň söweşijileriniň akym edýändigini yzygiderli habar berýär. Owgan ýerli resmileriniň tassyklamagyna görä, bu söweşijileriň aglabasy Merkezi Aziýa ýurtlarynyň, şol sanda Türkmenistanyň, Özbegistanyň we Täjigistanyň raýatlary bolup, olaryň esasy maksady goňşy territoriýalara syzyp girmekden ybarat.
Geçen aýyň ortalaryna Azatlyk Radiosy Türkmenistanyň güýç edaralaryndaky çeşmelerine salgylanyp, ýurduň territoriýasynda “YD-niň terraktlaryna mahsus” hüjümleriň ähtimaldygy baradaky maglumatlary, daşary ýurt hökümetiniň türkmen häkimiýetlerine berendigini habar beripdi. Azatlygyň çeşmesiniň sözlerine görä, şonda “Yslam döwleti” topary bilen ilteşigi bolmakda güman edilen Türkmenistanyň dört raýaty tussag edilip, ýurda ekstradisiýa edilipdir. Azatlygyň çeşmeleriniň biri gürrüňi edilýän dört raýatyň Türkiýeden ekstradisiýa edilendigini aýtdy.


text:
Türkmenistanyň senagat toplumynda 2017-nji ýylyň birinji ýarymýyllygynda elektroenergetikada, nebiti gaýtadan işleýän we metallurgiýa senagatynda, ýeňil we poligrafiýa senagatynda önümçiligiň möçberleri ýokarlandy.
Önümçiligiň umumy möçberinden ÝET-iň paýy 47,7 göterime deň boldy. 2016-njy ýylyň ýanwar-iýun aýlary boýunça binýatlyk görkezijiler bilen deňeşdirilende gazyň çykarylyşy 5,4 göterim ýokarlandy. «Türkmengaz» DK-nyň eksport ibermeleri 12,4 göterim artdy.
Elektroenergetika pudagynda ösüş 4,9 göterim derejesinde kesgitlenildi. Armaturlar, ugaloklar we profiller 3 göterim, pagta süýümi – 35 göterim, ýüpek matalar – 15,3 göterim artyk öndürildi.


text:
Süleýman pygamberiň Pähimleri
7-nji Bap
Oglum, meniň sözlerimi sakla, tabşyryklarymy içiňde tygşytla. Meniň tabşyryklarymy saklap ýaşa; öwredenimi gözüň göreji ýaly gora. Olary barmagyňa dak, ýüregiňiň daş sahypasyna ýaz. Özüňe keseki aýaldan, sözleri bilen ýaramsalyk edýän bigäne aýaldan saklar ýaly, akyldarlyga: “sen meniň uýamsyň” diý we düşünjäni garyndaş diýip çagyr. Men öýümiň penjiresindäki gözenegimden seretdim, mön adamlar arasyna bakdym; ýaşlar arasynda düşünjesi kemlik edýän bir ýaş ýigidi synladym. Alagaraňkyda, agşamara, gije aralaşyp garaňky düşende, ol aýalyň öýüniň burçuna ýakyn köçeden geçip barýardy; onuň öýüniň ýolundan barýardy. Ine, kemçin lybasyndaky gara ýürek aýal ony garşylady. Ol gykylykçydyr, kesirdir, aýaklary öýde durýan däldir. Kä köçelerde, kä meýdanlarda, her burçda bukuda ýatýandyr. Ýaňky aýal ol ýigidi tutdy, ony öpdi, ýüzüni galňadyp oňa diýdi: “Parahatlyk gurbanlaryny ütüme alypdym; bu gün hudaýýolylarymy berdim. Şeýdip hem basym seniň ýüzüňi göreýin diýip, seni garşylamaga çykdym we seni tapdym. Ýerime Müsür matasyndan alaja örtgüler bilen düşek ýazdym. Ýerime, mür, sarysabyr we dalçyn sepdim. Gel, ertire çenli yşkdan serhoş bolaly, muhabbetden lezzet alaly. Çünki ärim öýde ýok; uzak ýola gtid; eline bir torba kümüş aldy, öýüne aýyň on dördünde geljek”
Sözüniň köplügi bilen ony yrdy, dodaklarynyň ýalynjalygy bilen ony özüne çekdi. Ol bagryndan ok geçýänçe, öldürilmäge barýan öküz ýaly, akmaklyk jezasyna barýan gandally adam ýaly, duzagyň öz janynyň kastyndadygyny bilmän, oňa okdurylýan guş ýaly derrew ýaňky aýalyň yzyna düşdi.
Indi, eý ogullar, meni diňläň, agzymyň sözlerine üns beriň. Ýüregiň onuň ýollaryna sowulmasyn, onuň ýodalarynda azaşma. Çünki onuň ýaralap ýykanlary köpdür, öldürenleri sansyz-sajaksyzdyr. Onuň öýi ölüler diýarynyň ýoludyr, ölüm otaglaryna inýändir.


text:
Ol wakalaryň birinjisi 1924-nji ýylyň 20-nji maýynda ähli türkmen taýpa-tireleriniň ýygnanyşyp geçiren Omçaly gurultaýyndan soň başlanan wakalardyr.
Taryh ylymlarynyň doktory, professor Hummat Ataýew “Eýran türkmenleriniň azat edijilik hereketi” atly ylmy işinde bu barada hakyky faktlary ulanyp, takyk barlag geçiripdir. Türkmenleriň bu azat edijilik hereketiniň halkyň real azat edijilik jümmüşi we hakyky hereketidigini işde doly subut edilýär.
O.S. Malikow bu gozgalaňyň käbir real taraplaryny ündäpdir. Ol Eýranyň 20-nji ýyllaryndaky gozgalaňyny beýan edip Eýranyň demirgazyk-gündogar gozgalaňlary barada şeýle ýazýar:
“1924-nji ýylyň ýaz aýynyň başlarynda hereket başlanyp, onuň yzysüre türkmenler bilen kürtleriň gozgalaňy örboýuna galdy. Türkmenler özlerini Respublika yglan etdiler, (Oňa ýolbaşçylyk eden türkmenleriň wekili Osman ahundy). Eýranyň hökümeti köp azap çekip, bu gozgalaňy 1925-nji ýylda basyp ýatyrdy”.


text:
Gazagystanyň sudy meşhur aktýor we režissýor Tunghyşbaý Žamangulowy syýasy sebäpden gozgalan işiň esasynda maliýe gözboýagçylyk üçin günäli tapdy we şertli tussaglyga höküm etdi.
1-nji iýunda Amaty şäheriniň sudy Žamangulowyň film almak üçin niýetlenen döwlet býujetine degişli fonduň puluny “bisarpa we gözboýagçylykly” ulanmakda günälidigini aýdyp, ony 3 ýarym ýyl şertli tussaglyga, 3.4 million teňňe (10850 amerikan dollary) möçberinde jerimä höküm etdi we bäş ýylyň dowamynda döwlet guramalarynda wezipe eýelemegini gadagan etdi.
Žamangulow özüne ýöňkelen günäni ret edýär.
Ol 2-nji noýabrda tussag edilipdi we 223 müň amerikan dollary möçberinde puly hyýanatçylykly ulanmakda aýyplanypdy.
Žamangulow tussag edilmeginiň öňüsyrasynda eden çykyşynda ýurduň medeniýet ministri Arystanbek Muhamediulyny korrupsiýa baş goşmakda güman edipdi we ony seksual kemsitmelerde aýyplap çykyş eden ençeme zenana goldaw bildiripdi.
68 ýaşly aktýor Žamangulow 33 film bilen meşhurlyk gazandy.


text:
Metbugat
Ýapyk binalarda we söweş sungaty boýunça V Aziýa oýunlary üçin zerur bolan siziň ähli iş hereketleriňiz şu ýerde amala aşyrylar. Sentýabr aýynda Aşgabat şäherine geljek ýaýlyma beriş we köpçülikleýin habar beriş serişdeleri üçin gerek bolan ähli maglumatlar şu sahypamyzda ýerleşdiriler we täzeliker yzygiderli girizilip durlar.
Habarlar hyzmaty
Oýunlaryň geçirilýän döwründe bellenilen taraplar soňky habarlary bermek hyzmatlaryny ýerine ýetirer, şol sanda makalalary, aýdylýan sözleri we türgenleriň terjimehaly barada maglumatlary ýetirip durarlar.
Bu hyzmatlar Oýunlaryň başlamagyndan öň öz işine başlar.


text:
Habarlar 12 august 2017
Resmi habar
Pudaklary ösdürmek wezipelerini ýerine ýetirmek boýunça çäreler kesgitlenildi
Ýurdumyzyň maliýe-ykdysady ulgamynda geçirilen maslahata ministrlikleriň we pudak edaralarynyň, maliýe we salgyt edaralarynyň ýolbaşçylary gatnaşdylar. Maslahatda köpugurly mümkinçilikler, iri möçberli özgertmeleriň, maýa goýum taslamalarynyň durmuşa geçirilmeginiň, dürli ulgamlarda iň täze tehnologiýalaryň peýdalanylmagynyň geljekde hem türkmen ykdysadyýetiniň ösüşiniň ýokary depginleriniň üpjün edilmegine, daşary söwda dolanyşygynyň hem-de girdejileriň artmagyna ýardam berjekdigi bellenildi. Bu ulgamda öňde goýlan maksatnamalaryň üstünlikli durmuşa geçirilmeginiň, şeýle hem halk hojalygynyň ähli pudaklarynyň bazar ykdysadyýeti şertlerinde mundan beýläk-de durnukly, deňeçer ösüşiniň gazanylmagynyň möhümdigi ...
Jemgyýet
Ýaşlar maglumatlar-bilim merkezi ýetginjekleriň arasynda işjeň iş alyp barýar
Türkmenistanyň Bilim ministrliginiň we BMG-nyň Ilat gaznasynyň bilelikdäki başangyjy bilen şu ýylyň aprelinde döredilen „Deň-duşlar bir-birege öwredýärler“ atly ýetginjekler Maglumatlar-bilim merkezi ýurdumyzda işjeň ýaşlar hereketleriniň biridir. Merkez paýtagtymyzyň Çagalar we ýetginjekler köşgünde ýerleşýär. Onuň hatarynda Y-PEER (terjimesi „deň-duş deň-duşa öwredýär“ ýa-da „ deň-duşlar birek-birege öwredýär“) ulgamyndan ýörüte okuw-türgenleşiklerinde bilim we söhbetdeşlik endiklerini öwrenen ýaşy 15-den 24 aralygyndaky ýokary synp okuwçylaryndan we mekdebi golaýda tamamlanlardan meýletinleriň ençemesi bar.Bu işe dürli döredijilik gurnaklaryna gatnaýan oglan-gyzlar-da işjeň çekilýär.
Wakalaryň jümmüşinde
“Awazada” Hazar deňziniň güni mynasybetli çäreler guraldy
Hormatly Prezidentimiz Gurbanguly Berdimuhamedowyň Kararyna laýyklykda bu çäräni Türkmenistanyň Daşky gurşawy tebigaty goramak we ýer serişdeleri baradaky döwlet komiteti, Türkmenistanyň Prezidentiniň ýanyndaky Hazar deňziniň meseleleri baradaky döwlet kärhanasy we Balkan welaýat häkimligi bilelikde guradylar. Onuň maksatnamasyna “Sagndynlygyň we ruhubelentligiň ýylynda Hazar deňziniň deňiz gurşawyny goramak boýunça gazanylýan üstünlikler” atly ylmy-amaly maslahat, medeni-köpçülikleýin we sport çäreleri girizildi.
Jemgyýet
Döwlet Baştutanymyzyň täze kitabynyň tanyşdyrylyş dabarasy boldy
Neşir kanunçylygyň, jemgyýetçilik asudalygynyň hem-de hukuk tertibiniň üpjün edilmeginde örän möhüm wezipäni ýerine ýetirýän Türkmenistanyň IIM-niň alyp barýan işlerine bagyşlanypdyr. Kitapda döwlet gurluşynyň bu möhüm edarasynyň kemala gelmeginiň taryhy hem-de bu düzümlerde köp ýyllaryň dowamynda işlän we baý tejribe toplan Mälikguly Berdimuhamedowyň şahsy goşandy açylyp görkezilýär.


text:
Aşgabat şäheri boýunça bankomatlaryň ýerleşýän ýerleri
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň Oba-Hojalyk toplumy. Arçabil şaýoly.
- "Türkmensuwylmytaslama" instituty. Beki Seýtakow köçesi 1 jaýy.
- Türkmenistanyň "Daýhanbank" döwlet täjirçilik bankynyň Rysgal şahamçasy. Altyn-Asyr Gündogar bazary


text:
Türkmenistanyň Prezidentiniň we Katar döwletiniň emiriniň arasynda gepleşikler geçirildi
Türkmenistanyň Prezidentiniň we Katar döwletiniň emiriniň arasynda gepleşikler geçirildi
2016-njy ýylyň 07-nji martynda türkmen paýtagtynda Türkmenistanyň Prezidenti Gurbanguly Berdimuhamedowyň we düýn resmi sapar bilen gelen Katar Döwletiniň Emiri Şeýh Tamim Bin Hamad Al-Taniniň arasynda gepleşikler geçirildi.
Ýokary derejedäki bu ikitaraplaýyn duşuşyk däbe öwrülen dostlukly döwletara gatnaşyklarynyň taryhynda täze sahypany açyp, iki ýurduň netijeli hyzmatdaşlygy has-da berkitmäge we giňeltmäge ymtylýandygyny tassyklady. Şol hyzmatdaşlygyň kuwwatyny amala aşyrmak umumy bähbitlere laýyk gelýär.
Irden belent mertebeli myhmanyň ulag kerweni paýtagtymyzyň merkezinde ýerleşýän Garaşsyzlyk meýdançasyna geldi. Bu ýerde Katar Döwletiniň Emiri Şeýh Tamim Bin Hamad Al-Tanini hormatly Prezidentimiz Gurbanguly Berdimuhamedow mähirli garşylady.
Bu ýerde, meýdançada belent mertebeli myhmany resmi taýdan garşylamak dabarasy boldy. Hormat garawuly rotasynyň serkerdesi dabaraly ýagdaýda hasabat berýär. Katar Döwletiniň we Türkmenistanyň Döwlet senalary ýaňlanýar. Iki ýurduň Liderleri Hormat garawulynyň esgerleriniň nyzamynyň öňünden geçýärler. Hormatly Prezidentimiz Gurbanguly Berdimuhamedow belent mertebeli myhmany Türkmenistanyň resmi wekiliýetiniň agzalary bilen tanyşdyrýar. Kataryň Emiri ýurdumyzda işleýän diplomatik wekilhanalaryň ýolbaşçylary bilen hem tanyşýar. Öz nobatynda, belent mertebeli myhman hormatly Prezidentimiz Gurbanguly Berdimuhamedowy Katar Döwletiniň hökümet wekiliýetiniň agzalary bilen tanyşdyrýar.
Dabara tamamlanandan soň, Hormat garawulynyň esgerleri Garaşsyzlyk meýdançasy boýunça dabaraly ýöriş bilen geçýärler.
Soňra Türkmenistanyň Prezidenti we Katar Döwletiniň Emiri Hormat garawulynyň atlylarynyň ugratmagynda awtomobilde Türkmenistanyň Prezidentiniň “Oguzhan” köşkler toplumyna bardylar.
Iki ýurduň Döwlet baýdaklarynyň öňünde resmi taýdan surata düşmek dabarasyndan soň, türkmen Lideri Kataryň Emirini “Altyn zala” çagyrýar, bu ýerde ýokary derejede ikiçäk gepleşikler geçirildi.
Hormatly Prezidentimiz Gurbanguly Berdimuhamedow belent mertebeli myhmany türkmen topragynda mähirli mübärekläp, Katar Döwletiniň Emirine Türkmenistana resmi sapar bilen gelip görmek baradaky çakylygy kabul edendigi üçin minnetdarlyk bildirdi. Milli Liderimiz şu ýyl iki ýurduň arasynda diplomatik gatnaşyklaryň ýola goýulmagyna 20 ýyl dolýandygyny belläp, syýasy, söwda-ykdysady we medeni-ynsanperwer ulgamlarda üstünlikli ösdürilýän türkmen-katar gatnaşyklarynyň dostlukly, doganlyk häsiýetini belledi.
Hormatly Prezidentimiz Gurbanguly Berdimuhamedow Türkmenistanyň hem-de Kataryň ählumumy parahatçylygy we abadançylygy üpjün etmek babatda halkara durmuşynyň möhüm meselelerine garaýyşlarynyň ýakyndygyny ýa-da gabat gelýändigini nygtap, iki döwletiň daşary syýasat edaralarynyň ugry boýunça netijeli gatnaşyklary dowam etmek barada pikirini beýan etdi.
Döwlet Baştutanymyz türkmen-katar hyzmatdaşlygynyň mümkinçiliklerine ünsi jemlemek bilen, ýurtlaryň ikisiniň hem nebitgaz serişdeleriniň baý gorlaryna eýedigini belledi. Şunuň bilen baglylykda, milli Liderimiz şu günki gepleşiklerde täze ugurlar, şol sanda nebitgaz, nebiti gaýtadan işleýän, himiýa senagatynda, ulag we aragatnaşyk ulgamynda, beýleki ugurlarda gatnaşyklary ýola goýmak mümkinçiligine seredilse, maksadalaýyk boljakdygyny aýtdy.
Hormatly Prezidentimiz Gurbanguly Berdimuhamedow Söwda-ykdysady hyzmatdaşlyk boýunça bilelikdäki hökümetara türkmen-katar toparynyň ähmiýeti barada aýdyp, onuň geçirýän işleri netijesinde ikitaraplaýyn hyzmatdaşlygyň ençeme ugurlary boýunça resminamalaryň birnäçesine gol çekiljekdigini belledi.
Milli Liderimiziň nygtaýşy ýaly, ynsanperwer ulgamda, şol sanda ylym hem-de bilim, medeniýet we sungat, sport hem-de syýahatçylyk ugurlary boýunça gatnaşyklary giňeltmek üçin oňat mümkinçilikler bar. Hormatly Prezidentimiz Türkmenistanda Katar Döwletiniň Doha şäherinde 2006-njy ýylda geçirilen XV Aziýa oýunlaryny guramakda gazanan üstünliklerine hem-de Kataryň 2022-nji ýylda futbol boýunça dünýä çempionatyny geçirmek üçin saýlanyp alynmagyna tüýs ýürekden guwanýandyklaryny aýtdy.
Döwlet Baştutanymyz sport ulgamynda hyzmatdaşlygy ösdürmegiň Türkmenistan üçin möhümdigini hem-de 2017-nji ýylda Aşgabadyň Ýapyk binalarda we söweş sungaty boýunça V Aziýa oýunlaryny kabul etmegini nazara almak bilen, ýurdumyzyň degişli ugurda tejribe alyşmaga uly gyzyklanma bildirýändigini belledi.
Milli Liderimiz ikitaraplaýyn hyzmatdaşlygy giňeltmek üçin uly mümkinçilikleriň bardygyny belläp, Kataryň Emiriniň ýurdumyza saparyna taryhy waka hökmünde möhüm ähmiýet berilýändigini aýtdy. Hormatly Prezidentimiz şu gün geçiriljek gepleşikleriň däbe öwrülen türkmen-katar hyzmatdaşlygyny has-da berkitmäge we ösdürmäge ýardam etjekdigine ynam bildirip, belent mertebeli myhmana jogapkärli işinde uly üstünlikleri, Katar Döwletiniň halkyna bolsa abadançylyk, parahatçylyk hem-de rowaçlyk arzuw etdi.
Kataryň Emiri Şeýh Tamim Bin Hamad Al-Tani ýurdumyza resmi sapar bilen gelmäge çagyrandygy hem-de mähirli kabul edendigi üçin hormatly Prezidentimiz Gurbanguly Berdimuhamedowa tüýs ýürekden hoşallyk bildirip, Türkmenistanda we onuň ajaýyp paýtagty Aşgabatda bolýandygyna şatdygyny aýtdy. Şunda belent mertebeli myhman şu günki gepleşikleriň netijeli boljakdygyna hem-de türkmen-katar gatnaşyklaryny has-da berkitmäge, hil taýdan täze sepgitlere çykarmaga hyzmat etjekdigine ynam bildirdi.
Katar Döwletiniň Emiri döwletara gatnaşyklarynyň ýokary derejesini belläp, taraplaryň sebitde we dünýäde howpsuzlygy hem-de rowaçlygy üpjün etmek ýaly halkara syýasatynyň möhüm meselelerine garaýyşlarynyň gabat gelýändigini aýtdy.
Belent mertebeli myhman özara bähbitli ikitaraplaýyn hyzmatdaşlygy ösdürmek, şol sanda iki ýurduň baý energetika kuwwatyny nazara almak bilen ösdürmek üçin uly mümkinçilikleriň bardygy hakynda Türkmenistanyň Prezidentiniň pikirini goldap, bu ugurda Kataryň türkmen hyzmatdaşlary bilen özara gatnaşyklara taýýardygyny tassyklady.
Kataryň Emiri Şeýh Tamim Bin Hamad Al-Tani Katar Döwletinde bolşy ýaly, Türkmenistanda hem sport ulgamyna örän uly ünsüň berilýändigini belläp, katar tarapynyň iri halkara sport ýaryşlaryny guramakda we geçirmekde toplan tejribesini ýurdumyz bilen paýlaşmaga taýýardygyny aýtdy. Munuň özi degişli ugurda netijeli döwletara gatnaşyklaryny ýola goýmak üçin oňat mümkinçilikleri döredýär.
Belent mertebeli myhman mähirli kabul edilendigi we myhmansöýerlik üçin hormatly Prezidentimiz Gurbanguly Berdimuhamedowa ýene bir gezek tüýs ýürekden hoşallygyny bildirip, Türkmenistana gelip görendigine we onuň ajaýyp paýtagty bilen ýakyndan tanşandygyna şatdygyny aýtdy.
Duşuşygyň barşynda taraplar özara gyzyklanma döredýän sebit we halkara syýasatyna degişli käbir möhüm meseleler boýunça-da pikir alyşdylar.
Soňra gepleşikler “Soltan Sanjar” zalynda giňişleýin düzümde—iki ýurduň resmi wekiliýetleriniň agzalarynyň gatnaşmagynda dowam etdi.
Hormatly Prezidentimiz Gurbanguly Berdimuhamedow ýurdumyzda bu günki ýokary derejedäki duşuşygymyza Türkmenistan bilen Katar Döwletiniň özara däp bolan dost-doganlyk gatnaşyklarynyň häzirki taryhynda ýetilen möhüm sepgit hökmünde garalýar. Şunuň bilen baglylykda, Türkmenistanyň Baştutany ikitaraplaýyn hyzmatdaşlykda hil taýdan has ýokary derejä göterilýän täze tapgyryň başlanýandygy barada aýtdy.
Türkmenistanyň Prezidenti ikiçäk gepleşikleriň netijeli bolandygyny kanagatlanmak bilen belläp, olaryň barşynda taraplaryň özara düşünişmek we birek-birege hormat goýmak ýörelgesine eýerýän türkmen-katar gatnaşyklaryny mundan beýläk-de ösdürmegiň mümkinçilikleri barada giňden pikir alşylandygyny, Türkmenistanyň we Kataryň möhüm halkara meseleleri boýunça, aýratyn-da, parahatçylygy we durnukly ösüşi üpjün etmekde tagallalary birleşdirmek baradaky garaýyşlarynyň ýakyndygyny aýtdy. Milli Liderimiz bu ugurdaky oňyn özara hereketleriň ählumumy ykrar edilen ýörelgelere we milli bähbitlerimize doly gabat gelýändigini belledi.
Pursatdan peýdalanyp, hormatly Prezidentimiz Gurbanguly Berdimuhamedow Türkmenistanyň hemişelik Bitaraplygyna we alyp barýan daşary syýasatyna hormat goýýandygy hem-de goldaw berýändigi üçin, Katar Döwletine we onuň ýolbaşçylaryna tüýs ýürekden minnetdarlyk bildirdi we saparyň dowamynda gazanylan ylalaşyklaryň ýakyn geljekde iş ýüzünde öz beýanyny tapjakdygyna berk ynam bildirdi.
2016-njy ýylyň noýabr aýynda Türkmenistan bilen Katar Döwletiniň arasynda diplomatik gatnaşyklaryň ýola goýulmagynyň 20 ýyllygy bellenip geçiler. Hormatly Prezidentimiz Gurbanguly Berdimuhamedowyň belleýşi ýaly, bu şanly sene mynasybetli geçiriljek dabaraly çäreler hem türkmen-katar gatnaşyklarynyň taryhynda täze sahypalary açar.
Mälim bolşy ýaly, 2015-nji ýylyň 12-nji dekabrynda Aşgabat şäherinde Türkmenistanyň hemişelik Bitaraplygynyň 20 ýyllygy mynasybetli «Bitaraplyk syýasaty: parahatçylygyň, howpsuzlygyň we ösüşiň hatyrasyna halkara hyzmatdaşlygy» atly ýokary derejeli halkara maslahaty hem-de baýramçylyk dabaralary geçirildi diýip, döwlet Baştutanymyz sözüni dowam etdi. Bu çärelere giň halkara wekilçiliginiň gatnaşmagy bitaraplygyň dünýä syýasatynda möhüm gurala öwrülendigine we onuň ähmiýetiniň barha artýandygyna aýdyň şaýatlyk etdi. Hormatly Prezidentimiz Gurbanguly Berdimuhamedow bu barada aýtmak bilen, halkara maslahatyna gatnaşmaga ýokary derejeli wekiliýeti iberenligi üçin, Kataryň Emirine tüýs ýürekden sagbolsun aýtdy. Şunuň bilen baglylykda, milli Liderimiz iki ýurduň arasyndaky syýasy-diplomatik gatnaşyklaryň häzirki döwürde durnukly ösýändigini belledi. Biziň ýurtlarymyzyň hökümet wekiliýetleriniň özara amala aşyrýan saparlary we iki ýurduň daşary syýasat edaralarynyň arasynda geçirilýän geňeşmeler muňa şaýatlyk edýär.
Özara gatnaşyklaryň barha ösýändigini 2014-nji ýylyň dekabr aýynda Aşgabat şäherinde Katar Döwletiniň Ilçihanasynyň açylmagy hem tassyklaýar. Öz gezeginde, Türkmenistanyň Katar Döwletindäki ilçisi hem bellenildi. Elbetde, bu işler iki ýurduň syýasy taýdan ynanyşmagynyň nyşanydyr diýip, hormatly Prezidentimiz Gurbanguly Berdimuhamedow bu gatnaşyklaryň has-da ýokary derejä ýetiriljekdigine ynam bildirdi.
Türkmenistan halkara derejesinde hyzmatdaşlygy ösdürmäge, ilkinji nobatda bolsa, Birleşen Milletler Guramasynyň çäklerinde dünýä jemgyýetçiliginiň bähbitlerine laýyk gelýän bilelikdäki işlere uly ähmiýet berýär. Şunuň bilen baglylykda, Türkmenistanyň Baştutany Katar Döwletiniň Emirine Bitarap döwletimiziň öňe sürýän halkara başlangyçlaryny goldaýandygy üçin minnetdarlyk bildirdi. Hususan-da, Türkmenistanyň Birleşen Milletler Guramasynyň Baş Assambleýasynda öňe sürýän möhüm tekliplerini, aýratyn-da, energiýa howpsuzlygy we ulag babatda halkara hyzmatdaşlygy baradaky ýörite kararnamalaryny Kataryň goldaýandygy aýratyn ähmiýete eýedir diýip, milli Liderimiz aýtdy. Hormatly Prezidentimiz Gurbanguly Berdimuhamedow sözüni dowam edip, Türkmenistanyň Katar Döwleti bilen halkara guramalarynda yzygiderli gatnaşyklary ösdürýändigini belledi. Biziň döwletlerimiz Birleşen Milletler Guramasynyň, Yslam Hyzmatdaşlyk Guramasynyň, Goşulyşmazlyk Hereketiniň we beýleki abraýly halkara guramalarynyň çäklerinde işjeň hyzmatdaşlyk edýär.
Milli Liderimiziň belleýşi ýaly, ýurdumyz Katar Döwleti bilen uzak möhlete gönükdirilen, deňhukukly we özara bähbitli ykdysady gatnaşyklary giňden ýola goýmaga uly gyzyklanma bildirýär. Şunuň bilen baglylykda, Türkmenistanyň Prezidenti ikitaraplaýyn gatnaşyklarda Söwda-ykdysady hyzmatdaşlyk boýunça hökümetara türkmen-katar toparyny möhüm gural hökmünde has netijeli ulanmagyň zerurdygy hakynda aýtdy. Döwlet Baştutanymyz bu toparyň mejlisleriniň netijeleriniň özara bähbitli hyzmatdaşlygyň täze mümkinçiliklerini açmaga ýardam berjekdigini belledi.
Mälim bolşy ýaly, Türkmenistan we Katar Döwleti dünýäde energiýa gorlaryna, hususan-da, tebigy gaza örän baý döwletlerdir diýip, hormatly Prezidentimiz Gurbanguly Berdimuhamedow iki döwletiň gaz senagatyny ösdürmegiň uly geljeginiň bardygyna ynam bildirdi.
Döwlet Baştutanymyz türkmen-katar ykdysady gatnaşyklarynda Türkmenistanyň dokma senagaty pudagynyň önümlerini ýerlemekde hyzmatdaşlygy ýola goýmagy ýene bir ähmiýetli ugur hökmünde görkezdi. Ýurdumyzyň dokma senagatynda çig maldan başlap, halkara ölçeglerine laýyk gelýän ýokary hilli harytlary çykarmak boýunça birnäçe häzirki zaman kärhanalary iş alyp barýar. Dokma harytlary dünýä bazaryna üstünlikli eksport edilýär.
Milli Liderimiz Türkmenistanyň we Kataryň köpugurly senagat-tehnologik pudaklary ösdürmäge aýratyn üns berýändiklerini belläp, bu ugurda hem hyzmadaşlygyň täze görnüşlerini ýola goýup boljakdygy barada aýtdy.
Iki ýurduň gatnaşyklarynda ulag pudagynyň hem uly geljegi bar diýip, hormatly Prezidentimiz Gurbanguly Berdimuhamedow sözüni dowam etdi hem-de halkara ulag-aragatnaşyk geçelgeleriniň ýurtlarymyz üçin strategik ähmiýeti örän möhümdir diýip belledi.
Milli Liderimiz medeni-ynsanperwer ulgamda özara gatnaşyklar baradaky gürrüňe geçmek bilen, şu ýylyň Türkmenistanda «Mirasa sarpa goýmak, Watany özgertmek ýyly» diýlip yglan edilendigini aýtdy. Hormatly Prezidentimiz taryhy hem-de medeni mirasyň gymmatlyklaryny häzirki ýaşlara we geljekki nesillere doly hem-de abat derejede ýetirmegiň möhümdigi barada aýdyp, medeni gatnaşyklaryň türkmen halkynyň dünýä halklary bilen özara ýakynlaşmagynda ähmiýetiniň uludygyny belledi. Şunuň bilen baglylykda, Türkmenistanyň Baştutany Türkmenistan bilen Katar Döwletiniň arasynda medeni gatnaşyklary ösdürmek, ylym-bilim, sungat we döredijilik ýaly möhüm ugurlarda pikirini beýan etdi.
Milli Liderimiz ikitaraplaýyn hyzmatdaşlygyň möhüm ugurlarynyň hatarynda sport ulgamyny görkezip, Türkmenistanda hem-de Katarda sporta we sagdyn durmuş ýörelgesine döwlet derejesinde aýratyn möhüm ähmiýet berilýändigini belledi. Şunuň bilen baglylykda, hormatly Prezidentimiz Gurbanguly Berdimuhamedow iki ýurduň türgenleriniň Türkmenistanda we Katarda geçirilýän ýaryşlara gatnaşmagyny goldaýandygyny, iri halkara sport çärelerini guramakda ýurtlarymyzyň degişli edaralarynyň tejribe alyşmagynyň, türgenleri taýýarlamakda hyzmatdaşlyk etmeginiň maksadalaýyk boljakdygyny aýtdy.
Milli Liderimiz sözüniň ahyrynda Kataryň Emirine hem-de dostlukly ýurduň resmi wekiliýetiniň agzalaryna ýüzlenip, türkmen-katar hyzmatdaşlygynyň mundan beýläk-de giňeljekdigine we pugtalanjakdygyna berk ynam bildirdi hem-de doganlyk katar halkyna tüýs ýürekden parahatçylyk we gülläp ösüş baradaky arzuwlaryny beýan etdi.
Katar Döwletiniň Emirine söz berilýär.
Belent mertebeli myhman mähirli kabul edilendigi üçin Türkmenistanyň Prezidenti Gurbanguly Berdimuhamedowa tüýs ýürekden hoşallyk bildirip, ýurdumyza resmi sapar bilen gelmäge hem-de türkmen Lideri bilen duşuşmaga mümkinçiligiň döredilendigine şatdygyny aýtdy. Şunuň bilen baglylykda, Kataryň Emiri şu günki ýokary derejedäki gepleşikleriň iki döwletiň we halklaryň arasyndaky däbe öwrülen dostlukly gatnaşyklaryň taryhynda täze sahypany açjakdygyna ynam bildirdi.
Şeýle hem Katar Döwletiniň Emiri 2017-nji ýylda Aşgabatda Ýapyk binalarda we söweş sungaty boýunça V Aziýa oýunlarynyň üstünlikli geçmegini arzuw etdi.
Belent mertebeli myhman ikitaraplaýyn diplomatik gatnaşyklar barada aýtmak bilen, bütindünýä, halkara, sebitara meselelerini parahatçylykly ýollar bilen çözmek babatda iki ýurduň nukdaýnazarlarynyň gabat gelýändigini belledi.
Kataryň Emiri şu saparyň hem-de Aşgabatda geçirilýän ýokary derejedäki duşuşygyň netijeli türkmen-katar hyzmatdaşlygyny has-da berkitmäge we ösdürmäge, şol sanda ykdysady ulgamda giňeltmäge kuwwatly itergi berjekdigine, ikitaraplaýyn söwda dolanyşygyny artdyrmaga ýardam etjekdigine ynam bildirdi. Şunda bellenilişi ýaly, Türkmenistanyň Prezidenti Gurbanguly Berdimuhamedowyň amala aşyrýan döredijilikli syýasaty netijesinde türkmen döwletiniň durmuşynyň ähli ulgamlarynda uly üstünlikler gazanyldy.
Belent mertebeli myhman birnäçe ýyl mundan ozal Türkmenistan bilen Kataryň arasynda Söwda-ykdysady hyzmatdaşlyk boýunça bilelikdäki hökümetara toparynyň döredilendigini belläp, onuň amala aşyrjak işleriniň ikitaraplaýyn hyzmatdaşlygy giňeltmäge hem-de bilelikdäki wezipeleri netijeli çözmäge, şol sanda senagat we ulag ýaly geljegi uly ugurlarda özara gatnaşyklary ösdürmäge ýardam etjekdigine ynam bildirdi. Şunuň bilen baglylykda, Kataryň Emiri iki döwletiň arasynda howa gatnawlaryny ýola goýmakda yzygiderli işleriň geçiriljekdigini belledi.
Belent mertebeli myhman Kataryň ylym, bilim we medeniýet ulgamlarynda ikitaraplaýyn gatnaşyklaryň ösdürilmegine uly üns berýändigini belläp, Türkmenistan bilen özara peýdaly tejribe alyşmaga gyzyklanma bildirýändigini tassyklady.
Kataryň Emiri Şeýh Tamim Bin Hamad Al-Tani pursatdan peýdalanyp, 2022-nji ýylda Katarda Bütindünýä futbol ýaryşynyň geçirilmegini goldandygy üçin hormatly Prezidentimiz Gurbanguly Berdimuhamedowa aýratyn hoşallyk bildirdi.
Belent mertebeli myhman sözüniň ahyrynda katar-türkmen gatnaşyklarynyň täze mazmun bilen baýlaşyp, geljekde hem berkidiljekdigine we üstünlikli ösdüriljekdigine ynam bilen bildirdi.
Giňişleýin düzümde geçirilen gepleşikler tamamlanandan soň, “Seljuk han” zalynda iki ýurduň Liderleriniň gatnaşmagynda ikitaraplaýyn resminamalara gol çekmek dabarasy boldy.
Maliýe ulgamynda hyzmatdaşlyk etmek hakynda Türkmenistanyň Maliýe ministrligi bilen Katar Döwletiniň Maliýe ministrliginiň arasynda özara düşünişmek barada Ähtnama; Türkmenistanyň Milli Olimpiýa komiteti bilen Katar Döwletiniň Olimpiýa komitetiniň arasynda sport babatda hyzmatdaşlyk etmek hakynda özara düşünişmek barada Ähtnama;
Türkmenistanyň Hökümeti bilen Katar Döwletiniň Hökümetiniň arasynda sport babatda hyzmatdaşlyk etmek hakynda özara düşünişmek barada Ähtnama; Ulag babatda hyzmatdaşlyk etmek hakynda Türkmenistanyň Hökümeti bilen Katar Döwletiniň Hökümetiniň arasynda özara düşünişmek barada Ähtnama; Syýahatçylyk babatda hyzmatdaşlyk etmek hakynda Türkmenistanyň Hökümeti bilen Katar Döwletiniň Hökümetiniň arasynda özara düşünişmek barada Ähtnama; Türkmenistanyň Hökümeti bilen Katar Döwletiniň Hökümetiniň arasynda bilim babatda hyzmatdaşlyk etmek hakynda özara düşünişmek barada Ähtnama; Türkmenistanyň Hökümeti bilen Katar Döwletiniň Hökümetiniň arasynda medeniýet babatda hyzmatdaşlyk etmek hakynda Ylalaşyga; Türkmenistanyň “Türkmenhowaýollary” döwlet milli gullugy bilen Katar Döwletiniň Raýat Awiasiýasy Müdirliginiň arasynda özara düşünişmek hakynda Ähtnama; Howa gatnawy hakynda Türkmenistanyň Hökümeti bilen Katar Döwletiniň Hökümetiniň arasynda Ylalaşyga gol çekilýär.
Kataryň Emiriniň Türkmenistana resmi saparynyň jemleri boýunça Türkmenistanyň we Katar Döwletiniň Bilelikdäki Beýannamasy kabul edildi.
Soňra iki ýurduň Liderleri “Magtymguly” zalyna bardylar, bu ýerde köpçülikleýin habar beriş serişdeleriniň wekillerine ýüzlenme bilen çykyş etdiler.
Türkmenistanyň Prezidenti ýokary derejedäki duşuşygyň jemlerini teswirlemek bilen, Katar Döwletiniň Emiri Şeýh Tamim bin Hamad Al-Tanä ýurdumyza resmi sapar bilen gelip görmek baradaky çakylygy kabul edendigi, şeýle hem açyklyk we dostlukly ýagdaýda geçen gepleşikler üçin hoşallyk bildirdi.
Milli Liderimiz şu günki ýokary derejede geçen duşuşygyň ikitaraplaýyn gatnaşyklaryň ýylýazgysynda taryhy ähmiýetli waka öwrülendigini belläp, Aşgabatda geçirilen gepleşikleriň netijeleri boýunça gazanylan ylalaşyklaryň iki doganlyk halkyň şu günki we geljekki gatnaşyklaryna giň ýol açjakdygyna berk ynam bildirdi.
Hormatly Prezidentimiz Gurbanguly Berdimuhamedow Katar Döwletiniň Emiriniň resmi saparynyň netijelerine ýokary baha bermek bilen, ýokary derejedäki türkmen-katar duşuşygynyň ikitaraplaýyn hyzmatdaşlygyň has-da ösmegine we aýratyn many-mazmuna eýe bolmagyna esas boljakdygyny belledi.
Döwlet Baştutanymyzyň nygtaýşy ýaly, gepleşikleriň barşynda özara gyzyklanma bildirilýän halkara we sebit meseleleri ara alnyp maslahatlaşyldy. Milli Liderimiz döwletimiziň dünýä derejesinde hem-de halkara guramalarynyň çäklerinde parahatçylygy, howpsuzlygy we durnukly ösüşi üpjün etmek boýunça uly işleri alyp barýandygyny belledi. Şunuň bilen baglylykda, hormatly Prezidentimiz Gurbanguly Berdimuhamedow Katar Döwletiniň Emirine Türkmenistanyň hemişelik Bitaraplygyny we alyp barýan daşary syýasatyny elmydama goldaýandygy, şeýle hem Türkmenistanyň öňe sürýän halkara başlangyçlaryna goldaw berýändigi üçin minnetdarlyk bildirdi. Munuň özi dünýä ulgamynda, ilkinji nobatda, Birleşen Milletler Guramasynyň çäklerinde ýakyndan hyzmatdaşlyk etmek, özara goldaw we hemaýat bermek üçin uly esas bolup durýar diýip, Türkmenistanyň Baştutany belledi.
Şeýle hem milli Liderimiz 2016-njy ýylda Türkmenistan bilen Katar Döwletiniň arasynda diplomatik gatnaşyklaryň ýola goýulmagynyň 20 ýyllygynyň bellenilýändigine ünsi çekdi. Bu şanly sene ýurtlarymyzyň arasyndaky gatnaşyklary has-da giňeltmäge ruhlandyrýar.
Ikitaraplaýyn gatnaşyklarda uly mümkinçilikler bar. Şoňa görä-de, döwletlerimiziň arasynda özara bähbitli iri taslamalary durmuşa geçirmek üçin amatly şertleriň döreýändigini bellemek has hem ýakymlydyr diýip, hormatly Prezidentimiz Gurbanguly Berdimuhamedow sözüni dowam etdi.
Türkmenistanyň Baştutany köpçülikleýin habar beriş serişdeleriniň wekillerine ýüzlenip, duşuşygyň dowamynda taraplaryň söwda-ykdysady hyzmatdaşlygy ösdürmek, dürli ugurlarda bilelikde alnyp barylýan işleriň gerimini giňeltmek barada pikir alşandygyny we degişli ylalaşyklary gazanandygyny aýtdy. Gepleşikleriň netijesinde, birnäçe resminamalara gol çekildi. Olar türkmen-katar hyzmatdaşlygynyň şertnama-hukuk binýadyny has-da berkitmäge uly itergi berer. Şeýle hem iki döwletiň gatnaşyklarynyň mundan beýläk-de ösmegine ýardam eder.
Milli Liderimiz sözüni dowam edip, ikitaraplaýyn söwda dolanyşygynyň möçberini artdyrmagyň ýollary we özara maýa goýumlar üçin zerur şertleri döretmek barada giňden pikir alşylandygyny habar berdi. Munuň üçin bar bolan mümkinçilikleri nazara almak bilen, hormatly Prezidentimiz Gurbanguly Berdimuhamedow Söwda-ykdysady hyzmatdaşlyk boýunça bilelikdäki hökümetara türkmen-katar toparynyň ähmiýetli ornuny belledi. Şunuň bilen baglylykda, taraplar bu topary iki ýurduň arasyndaky gatnaşyklary mundan beýläk-de ösdürmek üçin yzygiderli we has netijeli ulanmak barada ylalaşdylar.
Döwlet Baştutanymyz Türkmenistan bilen Kataryň arasynda medeniýet, ylym we bilim ugurlaryndaky gatnaşyklaryň hem geljeginiň uludygyny belläp, bu gatnaşyklaryň gadymdan gelýän milli däp-dessurlarymyza esaslanýandygyny, halklarymyzyň ruhy-medeni taýdan özara ýakynlaşmagyna we baýlaşmagyna hyzmat edýändigini nygtady. Şunuň bilen baglylykda, Türkmenistanyň Prezidenti geçirilen gepleşikleriň dowamynda iki ýurduň medeniýet hem-de sungat, ylym we bilim ulgamlarynda hyzmatdaşlygy has-da ösdürmek barada ylalaşygyň gazanylandygyny aýtdy.
Sport ulgamyndaky hyzmatdaşlyk iki ýurduň gatnaşyklarynyň ýene bir ileri tutulýan ugry bolup durýar diýip, milli Liderimiz belledi. Hormatly Prezidentimiz Gurbanguly Berdimuhamedowyň belleýşi ýaly, bu ugurda hyzmatdaşlyk etmek üçin biziň ýurtlarymyzyň uly mümkinçilikleri bar. Türkmenistanda hem-de Katarda sporta we sagdyn durmuş ýörelgelerine döwlet derejesinde aýratyn möhüm ähmiýet berilýär. Şunuň bilen baglylykda, taraplar iki ýurduň türgenleriniň Türkmenistanda we Katarda geçirilýän ýaryşlara gatnaşmagy barada ylalaşyga geldiler. Iri halkara sport çärelerini guramakda tejribe alyşmak hem-de türgenleri taýýarlamakda hyzmatdaşlygy ýola goýmak boýunça hem ylalaşyk gazanyldy diýip, milli Liderimiz belledi.
Türkmenistanyň Prezidenti sözüniň ahyrynda çakylygy kabul edip, ýurdumyza resmi sapar bilen gelendigi hem-de netijeli gepleşikleriň geçirilendigi üçin belent mertebeli myhmana ýene-de bir gezek tüýs ýürekden minnetdarlyk bildirdi, doganlyk Kataryň halkyna bolsa, parahatçylyk we abadançylyk, mundan beýläk-de öňe gitmegi we gülläp ösmegi arzuw etdi.
Katar Döwletiniň Emiri Şeýh Tamim Bin Hamad Al-Tani öz nobatynda, ýokary derejedäki duşuşygyň netijelerini teswirlemek bilen, Türkmenistanyň Prezidentine mähirli kabul edilendigi we myhmansöýerlik üçin öz ýurdunyň wekiliýetiniň adyndan we öz adyndan tüýs ýürekden hoşallyk bildirdi.
Belent mertebeli myhman gepleşikleriň üstünlikli geçendigini we netijeli häsiýete eýe bolandygyny belläp, şu saparynyň netijeleri boýunça dürli ugurlarda özara bähbitli türkmen-katar hyzmatdaşlygyny has-da giňeltmäge ýardam etjek resminamalaryň birnäçesine gol çekilendigini aýtdy.
Kataryň Emiriniň belleýşi ýaly, döwletleriň ikisi hem öz gatnaşyklaryny birek-birege goldaw bermek esasynda gurýarlar. Şeýle hem belent mertebeli myhman taraplaryň daşary işler ministrleriniň ýolbaşçylyk edýän Söwda-ykdysady hyzmatdaşlyk boýunça hökümetara türkmen-katar toparynyň işini işjeňleşdirmek barada ylalaşyga gelendigini aýtdy. Şunda onuň işiniň geljekde hem netijeli özara bähbitli hyzmatdaşlygy berkitmäge we diwersifitkasiýalaşdyrmaga ýardam etjekdigine ynam bildirildi.
Kataryň Emiri Şeýh Tamim Bin Hamad Al-Taniniň nygtaýşy ýaly, onuň ýurdunda nebitgaz pudagynda uglewodorod serişdeleriniň baý goruna eýe bolan Türkmenistan bilen hyzmatdaşlygy ösdürmäge uly üns berilýär. Söwda-ykdysady gatnaşyklaryny ösdürmek bilen bir hatarda, ynsanperwer ulgamda gatnaşyklar, şol sanda bilim, ylym, medeniýet, sport ulgamynda gatnaşyklar berkidilýär.
Kataryň Emiri indiki ýylda Türkmenistanda Ýapyk binalarda we söweş sungaty boýunça V Aziýa oýunlary geçiriler diýip, biziň ýurdumyzyň bu Aziýa oýunlarynyň ýokary guramaçylyk derejesinde geçirjekdigine ynam bildirdi. Şunda belent mertebeli myhman Kataryň öz tarapyndan iri halkara ýaryşlaryny guramak meselelerinde türkmen hyzmatdaşlary bilen tejribesini paýlaşmaga hem-de şol işlerde giňden ýardam etmäge taýýardygyna ynandyrdy.
Kataryň Emiri Şeýh Tamim Bin Hamad Al-Tani Türkmenistanda bolşy ýaly, Katarda hem sagdyn durmuş ýörelgesine uly ünsüň berilýändigini aýdyp, ýurdumyzda Bütindünýä Saglyk gününe gabatlap, adamlaryň we çagalaryň gatnaşmagynda dürli sport çäreleriniň geçirilmegi babatda özünde dörän täsirleri beýan etdi.
Kataryň Emiri sözüniň ahyrynda şu günki geçirilen gepleşikleriň möhümdigini ýene bir gezek nygtap, ýokary derejedäki duşuşygyň dostlukly döwletara gatnaşyklaryny has-da berkitmäge hyzmat etjekdigine ynam bildirdi.
Soňra iki döwletiň Baştutanlary Köpetdagyň gözel künjeginde ýerleşýän Türkmenistanyň Prezidentiniň Ahalteke atçylyk toplumyna ugradylar. Ýol ugrunda hormatly Prezidentimiz hem-de Kataryň Emiri paýtuna münüp, töweregiň gözel görküni synlap gitdiler. Ýaşyl dona bürenen dag etekleri, guşlaryň jürkülleşýän hoş owazlary, kükregiňi arassa howadan dolduryp, dem almak kalbyňda iň päk, arassa duýgulary oýarýar.
Ahalteke atçylyk toplumynda belent mertebeli myhmana ýurdumyzda ady rowaýata öwrülen bedewlere - türkmen halkynyň milli gymmatlygyna we buýsanjyna uly söýgi we alada bilen garalýandygyna göz ýetirmäge, olaryň gözelliginden lezzet almaga mümkinçilik döredildi.
Bu ýerde, Atçylyk toplumynda iki ýurduň Liderleri türkmen bedewleriniň gözelligini synladylar. Gyzdan gylykly, seýkin basyşly gamyşgulak bedewlerimiz biri-biriniň yzyndan syn ediş meýdançasyna çykdylar.
Soňra bu ýerde “Galkynyş” milli at üstündäki toparynyň çykyşy ýaýbaňlandyryldy. Onuň agzalary iki döwletiň Baştutanlaryna ganatly bedewleriň ajaýyplygyny we ýyndamlygyny, şeýle hem at üstündäki çylşyrymly oýunlary görkezdiler.
Ýeri gelende aýtsak, “Galkynyş” milli at üstündäki topary hormatly Prezidentimiziň ýolbaşçylygynda Berkarar döwletimiziň bagtyýarlyk döwründe dünýäde iň iri halkara gözden geçirilişleriniň, festiwallaryň abraýly baýrak eýeleri boldular. Olar bassyr üç ýola Gran-pri halkara abraýly baýraga mynasyp bolup, daşary ýurtlarda uly meşhurlyga eýe boldular. Munuň özi milli Liderimiz Gurbanguly Berdimuhamedowyň taýsyz tagallalary netijesinde meşhur türkmen bedewleriniň dünýä ýüzündäki şöhratynyň has-da artandygynyň aýdyň subutnamasy bolup durýar.
Türkmen atlylar toparynyň haýran galdyryjy çylşyrymly tilsimli oýunlary, ahalteke atlarynyň gözelligi, bedewleriň bezeliş aýratynlyklary, şeýle hem türkmen jigitleriniň milli lybaslary myhmanda uly täsir galdyrdy.
Kataryň Emiri bu tomaşalary uly gyzyklanma bilen synlap, türkmen jigitleriniň çykyşlaryna ýokary baha berdi.
Soňra milli Liderimiz türkmen halkynyň adyndan Katar halkyna Meledag atly bedewi sowgat berdi. Munuň özi iki ýurduň we olaryň halklarynyň arasyndaky dost-doganlyk gatnaşyklarynyň mizemezliginiň nyşany bolup durýar.
Kataryň Emirine Ahalteke atçylyk toplumy bilen tanyşmaga mümkinçilik döredildi. Bu ýerde “behişdi bedewleri” saklamak, köpeltmek we sport bäsleşiklerine taýýarlamak, seýisleriň we ussat çapyksuwarlaryň täze nesillerini ýetişdirmek, atçylyk sport ýaryşlaryny geçirmek üçin amatly şertler döredildi.
Mälim bolşy ýaly, hormatly Prezidentimiz Gurbanguly Berdimuhamedow “behişdi bedewleriň” hakyky muşdagy, at çapmagyň ussady we atçylyk sportuny giňden wagyz ediji bolup durýar. Milli Liderimiziň giň gerimli geçirýän işleri netijesinde ýurdumyzda atçylygyň gadymy däplerini aýawly saklamak we dowam etmek, täze taryhy döwürde bu sungaty ösdürmek boýunça maksada gönükdirilen çäreler görülýär, ahalteke bedewleriniň baş sanyny artdyrmak boýunça seçgi-tohumçylyk işleri geçirilýär.
2010-njy ýylda milli Liderimiziň başlangyjy bilen döredilen ştab-kwartirasy Aşgabatda ýerleşýän Halkara ahalteke atçylyk assosiasiýasy ahalteke bedewleriniň dünýä dolan şöhratyny artdyrmaga, olaryň özboluşlylygyna we dünýä medeniýetiniň täsin hadysasy hökmünde ählumumy ünsi jemlemäge ýardam edýär. Onuň işiniň netijelerine, meýilnamalaryna, mümkinçiliklerine hem-de degişli ugurda hyzmatdaşlygyň anyk meselelerine Türkmen bedewiniň baýramçylygynyň çäklerinde her ýyl paýtagtymyzda geçirilýän Assosiasiýanyň mejlislerinde garalýar. Daşary ýurtly myhmanlaryň, şol sanda dünýäniň dürli künjeklerinden tanymal hünärmenleriň we atşynaslaryň baýramçylyk çärelerine we dabaralaryna gatnaşmagy – dünýä ýüzünde ahalteke bedewlerine uly gyzyklanma bildirilmeginiň aýdyň subutnamasydyr. Olar asyllylygyň we syratlylygyň ykrar edilen nusgasy bolup durýar.
Katar Döwletiniň Emiri türkmen halkynyň we umumydünýä siwilizasiýasynyň baýlygy hasaplanýan ahalteke bedewleriniň gözelligine we syratlylygyna, şeýle hem şöhratly ata-babalarymyzyň däplerini mynasyp dowam edýän ýaş çapyksuwarlaryň ussatlygyna haýran galandygyny beýan etdi.
Şeýle hem şu gün belent mertebeli myhman Türkmenistanyň Garaşsyzlyk binasyna bardy. Ýurdumyzyň Garaşsyzlygynyň bu mukaddes nyşanyna hormat goýmak bilen, emele gelen asylly däbe görä, Katar Döwletiniň Emiri Şeýh Tamim Bin Hamad Al-Tani bu ýerde ýerleşen Hormatly myhmanlaryň bagynda iki ýurduň we halkyň arasyndaky dostlugyň nyşany hökmünde agaç nahalyny oturtdy.
Soňra belent mertebeli myhman paýtagtymyzyň Olimpiýa şäherjigine baryp gördi. Bu ýerde oňa iri döwrebap sport toplumy bilen tanyşmaga mümkinçilik döredilip, Olimpiýa şäherjiginiň taslamasy görkezildi. Kataryň Emiri şäherjigiň çäginde gurlan we gurulýan düzüm desgalaryna, şeýle hem 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlaryna görülýän taýýarlyk işleriniň gerimine we depginlerine haýran galýandygyny aýtdy.
Bu ýerde, “Olimp” myhmanhanasynyň eýwanynda Türkmenistanyň Dokma senagatynyň önümleriniň sergisi guraldy. Dostlukly döwletiň baştutany onuň ekspozisiýasy bilen tanyşdy. Sergi milli dokma senagatynyň kärhanalary tarapyndan çykarylýan hem-de dünýäniň dürli ýurtlaryna iberilýän önümleriň dürli görnüşleri we ýokary hili bilen tanyşdyrýar. Şeýle hem serginiň çäklerinde çagalaryň dürli görnüşli täze biçüwdäki egin-eşikleriniň görkezilişi guraldy.
Agşam Katar Döwletiniň Emiriniň hormatyna Türkmenistanyň Prezidenti resmi agşamlyk naharyny berdi. Onda iki ýurduň Baştutanlary söz sözlediler.
Dabaraly kabul edişlik tamamlanandan soň, iki döwlet Baştutanlary mähirli hoşlaşyp, Türkmenistanyň we Kataryň dostlukly gatnaşyklara we netijeli özara bähbitli hyzmatdaşlyga ygrarlydyklaryny tassykladylar.
Soňra Katar Döwletiniň Emiri Şeýh Tamim Bin Hamad Al-Tani paýtagtymyzyň Halkara howa menziline bardy we Aşgabat şäherinden ugrady.
Türkmen döwlet habarlar agentligi


text:
Medeniýet, Sungat we Sport
Türkiýäniň Beşiktaş futbol toparynyň baş tälimçisi Şenol Güneş dünýäniň iň gowy baş tälimçileriň arasyna girmegi başardy
Türkiýäniň milli ýüzüjisi Ümit Jan Güreş erkekleriň arasynda 50 metr aralykda Ýewropanyň çempiony boldy
Zeliha finalda bolsa geçen ýyl Ýewropa çempionadynda ýeňilen rus bäsdeşi Tatiana Kudashowany 11-8 hasabynda ýeňip ilkinji gezek Dünýä çempiony boldy.
Meşhur ispan suratkeş Salwador Daliniň mazary DNK testi üçin açylar
Basketbol çempionadynda Ispaniýa Fransiýany 71-55 hasabynda ýeňip çempion boldy
Türkiýäniň zenan basketbol ýygyndysy Ýewropa Basketbol çempionatynda 5-nji oruna mynasyp boldy
FIFA Konfederasiýa kubogynyň B toparynda Germaniýanyň futbol ýygyndysy Awtrsaliýanyň ýygyndysy bilen oýnady
Heýkeller jadylaýjy görnüşi bilen ünsleri özüne çekýär
Tonýa möwsümiň ilkinji syýahatçylary gelmäge başlady
Hytaýyň Taýpeýinde ýaşlaryň arasynda sport göreşi boýunça Aziýanyň çempionaty badalga aldy
Prezident R. T. Erdogan bilen aýaly Emine Erdogan Stambulda Tarabýa köşgünde sungat ussatlary we türgenler bilen agzaçarda duşuşdy
Türkiýe şeýlelikde 11 bal bilen toparynda üçünji orny eýelemegiň hötdesinden geldi
Albomda meşhur kompozitorlaryň aýdymlary ýerine ýetirilýär


text:
Türkiýede şu ýylyň ilkinji dört aýynda 440 müň 226 ýaşaýyş jaý satyldy
Ýaşaýyş jaý satuwlary 2017-nji ýylyň ilkinji 4 aýynda geçen ýylyň şol döwri bilen deňeşdirilende 7,2 göterim artdy
Türkiýäniň Hasabat guramasy tarapyndan berilen hasabata görä Türkiýede ýaşaýyş jaý satuwlarynyň aglaba bölegi ýurdyň 3 welaýatynda ýerine ýetirildi.
Berilen beýanata görä aprel aýynda ýaşaýyş jaý satuwy geçen ýylyň aprel aýyna garanyňda 7,6 göterim artyp, 114 müň 446-a ýetdi.
Daşary ýurtlylara satylan ýaşaýyş jaýlaryň sany bolsa aprel aýynda 2,7 göterim artyp, 1624-e ýetdi.


text:
Türkiýäniň agyr atletika boýunça ýygyndy komandasynda çykyş edýän 25 ýaşly türkmenistanly Daniýar Ismaýilow Ankarada awtoulag-ýol heläkçiligine uçrap, ölüm bilen ýüzbe-ýüz boldy.
Daniýar Ismaýilowyň sürýän awtoulagy ýoly ýagtyldýan çyranyň diňini kakyp, agdaryldy. Ýarym sagadyň dowamynda yzly-yzyna şol bir ýerde bolan awtoulag ýol hadysasynda üç adam ýaralandy.
Türk metbugatynda berilýän maglumata görä, Daniýar Ismaýilowyň sürýän FF 077 CC Gürjistan belgili awtoulagy Ankarada, Şehit Halisdemir adyndaky Esenboga aeroportynyň ýolunda, Altynpark seýilgähiniň öňünde ýoly ýagtyldýan çyranyň diňini bat bilen kakýar we agdarylyp, ýoluň beýleki tarapyna geçýär. Ondan soň çyranyň diňi hem ýykylýar we Esenboga aeroportyna gidilýän ýoluň gatnawyny ýapýar.
Daniýar Ismaýilowyň awtoýol heläkçiliginden birnäçe minut geçensoň, Baýram Topçu atly bir türk raýatynyň sürýän 06 DH 020 belgili awtoulagy ýola ýykylan çyranyň diňini kakyp, ýoldan çykýar we iki ýoluň arasyndaky bir agajy kakyp saklanýar.
Awtoýol heläkçiliginde ýaralanan we kimdigi anyklanylmaýan bir zenan, iki erkek wakanyň bolan ýerine gelen “Tiz kömek” ulagy bilen golaýdaky keselhana äkidilýär.
Polis işgärleri wakalaryň bolan ýerindederňew geçirýän wagtynda, ýarym sagat soň ýene bir awtoýol heläkçiligi ýüze çykýar. Esenboga aeroporty tarapdan gelen Mustafa Karakeçi atly raýatyň sürýän 06 AJ 6723 belgili ýük ulagy, owal awtoýol heläkçiligine uçrap hatardan çykan awtoulaglary görmän, Daniýar Ismaýilowyň içinde oturan awtoulagyny kakýar. Ismaýilowyň içinde oturan ulagyny ýoluň kenaryna zyňan ýük ulagy diňe iki ýoluň ortasyndaky berkitmden geçensoň togtaýar. Wakada ýük ulagynyň sürüjisi ýeňil ýaralanýar.
Şeýlelikde, ýol polisleri bilen Daniýar Ismaýilow gaýtadan uly howpy başdan geçirýär. Türk mediasynda çykan habarlarda Daniýar Ismaýilowyň ýarym sagadyň dowamynda bolup geçen iki awtoýol heläkçiliginden hem sag-aman sypandygy aýdylýar.
Awtoýol heläkçilikleri sebäpli Ankaradaky Esenboga aeroportynyň ýoly iki sagatýapyldy. Hatardan çykan ulaglaryň we olaryň bölekleriniň ýoldan aýrylmagy bilen gatnaw täzeden ýola goýuldy.
Türkmenistanly agyr atletikaçy Daniýar Ismaýilow Rioda geçen Olimpiýada oýunlarynda Türkiýäniň adyndan çykyş edip, ýurduň ilkinji olimpia medalyny gazandyrypdy.
2012-nji ýylda Londonda geçirilen Olimpiýada oýunlarynda Türkmenistanyň adyndan çykyş eden Ismaýilow Londondaky bäsleşikler mahaly türk tälimçileri bilen tanşyp, soň olaryň kömegi bilen Türkiýäniň milli ýygyndy toparynyň hataryna goşuldy.
Daniýar Ismaýilowyň häzirki ýagdaýy barasynda jikme-jik maglumat ýa-da kommentariýa almak Azatlyk Radiosyna başartmady.


text:
Naryň peýdasy
Dilşat Sultanowa,
Gabygyndan başlap, dänesine çenli peýdaly miweleriň ýene birem nardyr. Nar “C”, “B”, “B1” ýaly witaminlere baýdyr. Onuň gabygy çaý ýaly demlenip içilende, aşgazan hem-de içege kesellerine garşy örän peýdalydyr. Suwy bolsa böwrek hem-de bagyr kesellerine garşy göreşmekde ulanylýar. Mundan başga-da gan basyşyna we ýürek agyrylaryna derman bolýar. Naryň özi bolsa ýüregi kuwwatlandyrýar, bagyry goraýar, süýji keseline garşy göreşýär.
Nary aňsat arassalamagyň usuly
Nary kesip, dört bölege bölmeli. Soňam suwly gapda goýup, biraz garaşmaly. Soňra-da suwuň içinde aňsatlyk bilen arassalamaly. Onuň däneleri çökýär we gabyklary suwuň ýüzüne galýar.
Dilşat Sultanowa,
HTTU-nyň talyby.
Filed under: Bütin Temalar, Bilim, Saglyk |